VESNA PEŠIĆ: Nacionalizam mora da bude savladan - Autonomija\nIntervju 23. avg 2011.\n“Nesporno je da Srbija i dalje destabilizuje region, pre svega tako što održava stanje ‘razvaljene Bosne’, i što pokušava da u Crnoj Gori održava nade da će se ona vratiti pod okrilje ‘srpstva’, a to se čini najviše preko Srpske pravoslavne crkve, opozicije i direktnim pritiscima”, kaže u intervjuu za portal Autonomija Vesna Pešić, nezavisna narodna poslanica, koja je donedavno bila predsednica Političkog saveta LDP-a, stranke koju je napustila u aprilu ove godine.\nOna smatra da „srpski nacionalizam mora do kraja da bude savladan da bi Srbija ušla u Evropu”, i da su “srpske nacionalne ideje” same po sebi suprotne evropskim idejama, standardima, a i odlukama velikih sila da su granice na Balkanu iscrtane.\n“Nije isključeno da će Tadić kod Angele Merkel izdejstvovati blaže povlačenje u Srbiju i manje napadno prihvatanje kosovske realnosti. Možda će izdejstvovati da proces bude razvučen, a tome će služiti nastavak dijaloga sa Prištinom, toliko da se reše zapaljivi problem kao što je carina i, donekle, sever Kosova. Ali, omča će se i dalje stezati i verovatno će ga EU pustiti da prođe izbore sa statusom kandidata (datum za pregovore neće biti dobijen), a onda će, uz stalni pritisak, Srbija biti naterana da definitivno zatvori pitanje svojih granica”, kaže Pešić.\nNaša sagovornica je bila dugogodišnja predsednica Građanskog saveza Srbije i osnivačica Centra za antiratnu akciju, kao i jedna od vođa Koalicije Zajedno. Posle 2000. godine nalazila se na mestu ambasadorke Srbije i Crne Gore u Meksiku.\nPretpostavka koju ste nedavno izneli u autorskom tekstu „Zašto Tadić i DS prete Evropskoj uniji?“ (objavljen na sajtu Peščanika) glasi, ako sam dobro razumeo, da je zbog pogrešne politike „i Evropa i Kosovo“ Tadić sebe doveo u poziciju „ako uzmeš, kajaćeš se, ako ne uzmeš, kajaćeš se“. Isključujete li mogućnost da politika sadašnje vlasti, kao ni prethodne, nikada nije iskreno bila proevropska? Odnosno, da možda Kosovo može da bude dobar alibi za odustajanje od evropskog puta one dominantne elite u Srbiji koja Evropu zapravo nikada nije ni želela?\n– Ne, nije to u pitanju, nije Kosovo izgovor za Tadića da Srbija ne stigne u Evropsku uniju. On hoće da Srbija postane član EU, ali ne uspeva da se otrgne od srpskih nacionalnih ideja, na kojima je, u kombinaciji sa proevropejstvom, napravio veliki politički uspeh: dva puta pobedio na izborima za predsednika i konačno uspeo da deklasira Srpsku radikalnu stranku i Koštunicu. Sad nije lako reći “šalio sam se za Kosovo”, ili “pogrešio sam” kada je Demokratska stranka glasala za Ustav u kome je zapisano da je Kosovo deo Srbije. Tako bi izgubio glasove, a izbori su na pragu. Suština problema u Srbiji je to što su srpske nacionalne ideje, ako se zadrže u bilo kojoj formi – velikosrpskoj ili samo na “kosovskom zavetu”, same po sebi suprotne evropskim idejama, standardima, a i odlukama velikih sila da su granice na Balkanu iscrtane.\nKako će se najnovija prekompozicije evropske političke moći, koja je usledila kao posledice ekonomske krize, u EU i celom svetu, odraziti na samu Srbiju? Da li će EU i dalje imati razumevanje za politiku „strašila“ (ako ne mi, onda će na vlast doći radikali)?\n– Nije isključeno da će Tadić kod Angele Merkel izdejstvovati blaže povlačenje u Srbiju i manje napadno prihvatanje kosovske realnosti. Možda će izdejstvovati da proces bude razvučen, a tome će služiti nastavak dijaloga sa Prištinom, toliko da se reše zapaljivi problem kao što je carina i, donekle, sever Kosova. Ali, omča će se i dalje stezati i verovatno će ga EU pustiti da prođe izbore sa statusom kandidata (datum za pregovore neće biti dobijen), a onda će, uz stalni pritisak, Srbija biti naterana da definitivno zatvori pitanje svojih granica. Tek tada će ozbiljno biti spremna da uđe u EU i takvom će biti viđena i u EU. Da se vratim na suštinu: srpski nacionalizam mora do kraja da bude savladan da bi Srbija ušla u Evropu.\nU javnosti smo često slušali teoriju o „velikoj koaliciji“, DS-a i SNS-a. Neki su tu mogućnosti isključivali. U Srbiji smo bili svedoci raznih političkih “iznenađenja”, da li bi ovo moglo biti jedno od tih?\n– Ako pritisak iz EU bude veći oko Kosova, odnosno ako se na dnevni red stavi sever Kosova (rešavanje problema severa Kosova i njegova integracija u kosovsko društvo), onda postoji šansa da Tadić napravi dogovor sa Nikolićem. Naime, ukoliko bi Tadić bio prinuđen da se brže povlači sa Kosova, ali i da napušta nacionalne snove u odnosu na BiH i Crnu Goru, u tom slučaju bi mu odgovarao Nikolić, koji među biračima ima jak nacionalni imidž. Zajednički s njim lakše bi pregurao izbore ako bi pritisci spolja bili jaki, lakše nego sa izrazitim proevropejskim strankama, koje se smatraju nedovoljno patriotskim. Ne zaboravite da je politiku “i Evropa i Kosovo” preuzeo i Toma Nikolić, a pri tom ima i otvorenu kartu – borba protiv korupcije, iako znamo da neće ništa uraditi po tom pitanju. To mu daje prilične šanse na sledećim izborima. Verovatnije je ipak da će se politika “klackalice” nastaviti i da će Tadić praviti koalicijju sa tzv. proevropskim strankama (LDP, SPO, LSV i manjine). Ovo su samo nagađanja, a razvoj događaja će pokazati koja je od ovih pretpostavki realna. Naravno, najgora kombinacija bi bio neočekivano dobar rezultat Nikolića na izborima, koji bi pravio koaliciju sa Koštunicom i Veljom Ilićem. To bi bio veliki korak unazad.\nNedavno je u izveštaju Helsinškog odbora za ljudska prava iznesena bojazan da bi Srbija mogla da bude okrivljena za „konsekventnu destabilizaciju“ regiona. Da li po vama Srbija svojom politikom destabilizuje region? Ako to radi, u čemu je njen interes, a ako ne, zašto se stiče utisak da to radi?\n– Nesporno je da Srbija i dalje destabilizuje region, pre svega tako što održava stanje “razvaljene Bosne”, i što pokušava da u Crnoj Gori održava nade da će se ona vratiti pod okrilje “srpstva”, a to se čini najviše preko Srpske pravoslavne crkve, opozicije i direktnim pritiscima. Ne treba da nas zavara približavanje s Hrvatskom, dobra saradnja, pa čak je tu započeo i process pomirenja… Tome smeta još samo velika proslava Oluje i oko toga će morati da padne neki dogovor…\nSrbija inače u tome što se radi nema nikakav realan interes, jer njeni građani izumiru u bedi. Reč je o jednoj opsesiji teritorijama koja je užljebljena u Srpskoj pravoslavnoj crkvi, zato su srpske nacionalističke ideje teško izlečiva bolest. Podržava ih od početka crkva.\nNeki analitičari smatraju da Srbija danas sprovodi istu politiku kao Milošević devedesetih, ali „drugačijim sredstvima“. Da li je to preteška ocena?\n– Ne volim da se različite situacije poistovećuju, ne zato što bih ja da ublažim ocenu Srbije, nego zato što težim da što tačnije razumem situaciju i kako se ona menja. Nesporno je da ideologija nacionalizma slabi, da su danas ratovi nemogući, da se ideje Miloševića ne mogu ostvariti nikakvim sredstvima – srpska nacionalna ideja je već propala. Nju su, paradoksalno, pobedila dva fenomena – korupcija i siromaštvo. Naša politička klasa se pokazala toliko alavom za materijalnim dobrima, pa su joj njeni privatni interesi postali najvažniji, a “patriotizam” služi samo kao pokriće; na drugom kraju socijalne strukture nalaze se siromašni, a to je danas i srednja klasa. Na srpske nacionalističke avanture oni neće više pristati. Nemaju kud, ne mogu da održavaju iluziju o Kosovu, kad ni sami sebe ne mogu više da održe.\nNa kraju, često čujemo od određenog kruga intelektualaca da trenutno društvo predstavlja veću branu promeni lika i imidža Srbije i njenim evropskim integracijama, nego što su to političari. Nekoć je bilo obrnuto. Sve u svemu, kako se može promeniti samo društvo? Da li je ta bitka izgubljena, s obzirom da su primetne i mnoge retrogradne pojave?\n– Možda je čak i obrnuto, možda društvo zna da je nacionalizam propao, jer ljudi više nemaju ni najmanje poverenja u vlast i zapali su u ogromne probleme preživljavanja. Društvo može da se menja samo tako što će napredovati u svim sferama paralelno: što će unaprediti svoju ekonomiju i imati od čega pristojno da živi, a kad ima od čega da se živi, narod nije više raspoložen za avanture, niti da sledi lude vođe, nego postaje racionalan, više bira i osetljiviji je na racionalne argument. Naše društvo je još uvek u velikoj meri “seljačko”, a to znači neurbano, zaostalo, tradicionalno, zatucano i neobrazovano… Mora da se smanji udeo “seljačkog”, a poljoprivreda unapredi i modernizuje. U kontekstu otpora održavanju gej parade, tradicionalistički narod i onaj pod uticajem crkve, protivi se gej paradi. A sada pred izbore, političari su manje skloni da brinu za ljudska prava, a više ih interesuju glasovi. Važna im je i crkva, a ona je tu glavna. U Srbiji dominira jedna veoma retrogradna crkva, kakva je Srpska pravoslavna crkva. Ona za 600 godina nije izgovorila nijednu novu reč. Moramo da pojačamo ateizam u društvu, baš zato što je dominantna crkva toliko konzervativna da nam ne da da dišemo.


Počinje FEST - BIZlife\nNajveći domaći filmski festival Fest biće otvoren večeras u 19.00 sati u Velikoj dvorani Sava centra, a do 8. marta biće prikazano 90 premijera, najavili su organizatori.\nSvečano otvaranje vodiće glumci Hristina Popović i Miloš Timotijević, a Fest će otvoriti gradonačelnik Beograda Siniša Mali.\nZa sve one koji ne mogu da prisustvuju otvaranju RTS će obezbediti uživo prenos na drugom programu od 18.30.\nNa otvaranju će biti uručene nagrade Festa "Beogradski pobednik" za izuzetan doprinos filmskoj umetnosti glumici Mileni Dravić i reditelju Aleksandru Sokurovu, a festival će početi projekcijom filma "Sen Loran" Bertrana Boneloa.\nZa 10 dana festivala biće prikazano 90 premijernih filmova i 43 reprizna na 242 projekcije u dvoranama Sava centra, Doma omladine Beograda, Kulturnog centra Beograda, Doma sindikata i u Bioskopu Fontana.\nPred početak Festa prodato je više od 52.000 karata, a projekcije filmova "Magija na mesečini", "Ničije dete", "Čovek ptica" i "Teorija svega" u Sava centru skoro su rasprodate, navedeno je u saopštenju.


ŠKODA KAROQ dobila 5 zvezdica na EURO NCAP testu | ŠKODA ALPROS AUTO\nŠKODA KAROQ može da se pohvali odličnom aktivnom i pasivnom bezbednošću\nZaštita odraslih putnika je postigla 93% bezbednosti na testu\nŠKODA KAROQ je drugo vozilo ovog brenda koje će dobiti pet zvezdica u 2017. godini\nSvih sedam ŠKODA modela dobilo je rejting od pet zvezdica\nMlada Boleslav, 8. novembar 2017. godine – Nezavisni evropski program za ocenjivanje novih automobila (Euro NCAP) je ocenio ŠKODA KAROQ. Kompaktni SUV je najnoviji model češkog proizvođača automobila koji je dobio pet zvezdica, čineći KAROQ jednim od najsigurnijih kompaktnih SUV vozila na putu danas.\n„Oduševljeni smo što je novi ŠKODA KAROQ takođe prošao testove Euro NCAP-a „, rekao je član Odbora za tehnički razvoj ŠKODA, Christian Strube. „Konstantno radimo na optimizaciji pasivne i aktivne sigurnosti naših modela i razvoju zaštite putnika i pešaka, kao i sistema pomoći. U KAROQ-u su instalirani brojni sistemi za pomoć vozaču koji bi inače bili dostupni samo u višim klasama vozila „, kaže Strube.\nEuro NCAP je nagradio zaštitu odraslih putnika i pešaka sa odličnih 93% bezbednosti. Pored toga, Euro NCAP je istakao zaštitu vratnog dela kičme u sudarima otpozadi. Kompaktni SUV sistem za naglo kočenje radio je pouzdano na brzinama gradske voženje i sprečio skoro sve sudare. Euro NCAP je dodelio maksimalan rezultat za zaštitu nogu pešaka. Kompaktni SUV je takođe dobro zaštitio glavu pešaka u slučaju sudara.\nNakon ŠKODE KODIAQ, ŠKODA KAROQ je drugo vozilo ovog brenda koje dobija rejting od pet zvezdica u 2017. godini. ŠKODA je trenutno jedan od retkih proizvođača automobila gde su svi modeli dobili pet zvezdica na Euro-NCAP testu.\nKAROQ duguje svoju izuzetnu pasivnu sigurnost visokoj torzionoj čvrstoći, velikim zonama deformacije u izuzetno sigurnoj kabini, i upotrebi čelika visoke i ultra-visoke čvrstoće, na primeru bočnih šipki. Pored toga, kompaktni SUV ima sedam standardnih vazdušnih jastuka: vazdušne jastuke vozača i putnika, bočnih vazdušnih jastuka, vazdušnih jastuka za glavu i vazdušnog jastuka za kolena. Dečije sedište se može podesiti korišćenjem Top-Tether ili Isofix sistema, koji se takođe nalazi na sedištu suvozača. U slučaju sudara otpozadi, specijalno dizajnirani nasloni za glavu (WOKS = Whiplash Optimized Headrests) smanjuju rizik od kontakta vozača i suvozača. Proaktivni sistem zaštite putnika takođe zateže prednje sigurnosne pojaseve u slučaju sudara i zatvara otvorene prozore uključujući i krovni otvor. Sistem dolazi kao standard u mnogim zemljama.\nŠKODA KAROQ je opremljen velikim brojem kamera, kao i radarskim i senzorskim sistemima za pomoć vozaču. Prednji radarski asistent, koji uključuje naglo kočenje u gradskim uslovima sa prepoznavanjem osoba, pomaže u sprečavanju nesreća u kojima učestvuju pešaci. Asistent manevrisanja pomaže vozaču u uslovima smanjene vidljivosti i upozorava na skrivene prepreke.\nOstale sigurnosne karakteristike na komandnoj tabli ŠKODA KAROQ-a uključuju adaptivni tempomat, prepoznavanje saobraćajnih znakova pomoću kamera, funkciju za hitne pozive, pomoć u saobraćajnim gužvama i senzor za otkrivanje umora kod vozača.\nEuro NCAP je udruženje evropskih ministarstava saobraćaja, automobilskih klubova i udruženja osiguranja sa sedištem u Belgiji. Organizacija vrši testove sudara na trenutnim modelima vozila, a zatim ocenjuje sigurnost vozila na osnovu raspoloživih sigurnosnih sistema. Euro NCAP je osnovan 1997. godine. Poslednjih godina, postupci testiranja sudara su kontinuirano pojačani i trenutno uključuju različite scenarije sudara. Iako su prvobitno ocenjivani samo rezultati testova sudara, ocena aktivnih sigurnosnih sistema je sada takođe uključena u sveukupnu ocenu.


Sud odbio tužbu direktora „Fruvele“ protiv novinarke Snežane Bilić\nJ. Pešić | 27. jun 2019.\nPrvi osnovni sud u Beogradu odbio je tužbu direktora privrednog društva „Fruvela“ u Lajkovcu Vladimira Brkića, koju je podneo protiv novinarke Snežane Bilić zbog teksta kojim su mu “povređeni ugled i čast“. Sud je obavezao Brkića da Bilić isplati parnične troškove u iznosu od 63.000 dinara.\nVladimir Brkić, koji inače poseduje hladnjaču za voće u Lajkovcu, Bilić je tužio 2016. godine zbog teksta pod naslovom „Istina o curenju amonijaka“, objavljenog na portalu „Lajkovac na dlanu“ i tražio da mu isplati pola miliona dinara.\nKako stoji u obrazloženju presude, u koju je UNS imao uvid, sud je utvrdio da je Bilić prenela informaciju koja je bila opštepoznata i pre objavljivanja u Lajkovcu, što je potvrdila većina saslušanih svedoka, o pucanju cevi sa amonijakom u hladnjači tokom 2007. godine, koje je Brkić izazvao vozeći viljuškar.\nU presudi piše da je sud ocenio iskaze svedoka kao iskrene i nepristrasne, da je razlog pucanja cevi sa amonijakom to što je Brkić viljuškarom udario u cev.\nSud je u presudi naveo da je Bilić priču, koja je objavljena 2016, o događaju koji se dogodio 2007. godine, prenela „verno, pod navodnicima, a pažljivim čitanjem teksta jasno je da tužena kao autor teksta nije iznela nikakav lični stav niti komentar“ o ovom incidentu.\n„Tužena je nakon skoro deset godina objavila informaciju o događaju o kom se pričalo po Lajkovcu i okolini, većina ljudi je čula za taj događaj, te sud smatra da tekst koji je objavljen, nije u uzročno-posledičnoj vezi sa povredom časti i ugleda tužioca“, navodi u presudi sud.\nU presudi se navodi da sud „nije poverovao iskazu Brkića da je bio prinuđen da objašnjava ovaj događaj tek nakon pisanja predmetnog teksta, kao ni da je taj tekst uzrokovao kulminaciju negativne atmosfere u preduzeću, zbog čega je dao otkaz nakon oko mesec dana“.\nOcena suda je da tekst „nije imao kapaciteta da povredi čast i ugled tužioca, niti da kod njega proizvede duševne bolove“.\nU tužbi Brkića navodi se da je Bilić objavila „niz neistinitih i neproverenih tvrdnji povodom jednog akcidenta sa curenjem amonijaka“.\n„U spornom tekstu navela je da je curenje amonijaka u pomenutoj hladnjači u Lajkovcu javna tajna, da je taj događaj svima poznat, ali da ne smeju javno da pričaju, odnosno da potvrde iznete sumnje“, navodi se u tužbi i dodaje da su navodi da je Brkić učestvovao u izazivanju ovog akcidenta „apsolutno neistiniti i nepotkrepljeni“.\nZato što je tekst objavljen na internetu, odnosno portalu „Lajkovac na dlanu“, posledica je „pojačani intenzitet povrede prava“ Brkića, stoji u tužbi.\nU odgovoru na tužbu Bilić navodi se da je ovaj tekst „samo jedan od mnogih koji se bave uzrocima i posledicama akcidenta kada je iz hladnjače koja je u vlasništvu privrednog društva čiji je zastupnik Brkić, iscureo amonijak, kada je četvoro tada zaposlenih pretrpelo lake telesne povrede“.\nKako piše u odgovoru na tužbu, Bilić je „prenela proverenu informaciju dobijenu od lica koja su imala saznanja o tome kako je zaista došlo do akcidenta, i da ima pravo i dužnost da kao novinar u interesu javnosti otkrije, proveri i obelodani kako je do akcidenta došlo, posebno jer je reč o curenju amonijaka“, opasnog po zdravlje ljudi i životne sredine.\nInače, na ovu presudu Brkić ima pravo žalbe Apelacionom sudu u Beogradu.\n← Magazin bez oglasa? Austrijski Dossier dokazuje da je to moguće\nĆosić: Tabloide i gotovo sve televizije kontroliše Vučićev medijski generalštab →


Rafinerija u Smederevu- projekat od strateškog značaja – Semendria\nRafinerija u Smederevu- projekat od strateškog značaja\nRafinerija nafte je projekat od strateškog značaja za državu, odlučila je Vlada Srbije. Bez nameta za prenamenu zemljišta u vrednosti od 300 miliona dinara\nRafinerija nafte u Smederevu je projekat od strateškog značaja za državu, odlučila je Vlada Srbije. Izabrani investitor je „Komiko ojl“, koji je sa preduzećem „Transnafta“ potpisao memorandum o izgradnji naftovoda između Pančeva i Smedereva, u dužini od 32 kilometra. U ovo gradilište „Komiko ojl“ će, prema procenama, uložiti 15 miliona dolara.\nU toku je izrada konkretnog ugovora o izgradnji naftovoda. Ovim dokumentom određeno je da će „Komiko ojl“ biti finansijer gradnje naftovoda, koji će zauvek ostati u vlasništvu građana Srbije.\n– Vlada Srbije je na predlog Ministarstva životne sredine, rudarstva i prostornog planiranja utvrdila da je rafinerija nafte projekat od značaja za Republiku Srbiju – saznajemo u Vladi.- Planskim dokumentom promenjena je namena zemljišta na lokaciji za izgradnju rafinerije iz poljoprivrednog u građevinsko. Prema zakonu vlasnik zemljišta pre izdavanja lokacijske dozvole ima obavezu da plati naknadu za prenamenu zemljišta, ali izmenama i dopunama predviđeno je da se ova naknada ne plaća u postupcima za projekte izgradnje objekata od strateškog značaja.\nPrema ovim izmenama Zakona, prenamenu zemljišta neće plaćati lokalna samouprava, niti Republika Srbija. Tako je grad Smederevo pošteđen plaćanja takse za prenamenu 113 hektara poljoprivrednog u građevinsko zemljište u iznosu od 300 miliona dinara.\nMilionska taksa bila je kamen spoticanja na kome je mogao da padne trogodišnji trud oko realizacije ovog posla. Skoro tri miliona evra za prenamenu iz džepova poreskih obveznika bila bi nepremostiva prepreka investiciji. Državni interes moraće, međutim, da potvrdi i smederevska Skupština davanjem saglasnosti na ugovor o zakupu 113 hektara u industrijskoj zoni gde bi se gradila naftna postrojenja.\nRafinerija će imati kapacitet prerade od 100.000 barela sirove nafte dnevno, odnosno oko pet miliona tona godišnje. Tokom upotrebne faze planirano je oko 550 stalno zaposlenih radnika. Izgradnja rafinerije i pokretanje proizvodnje indirektno će uposliti još oko 3.000 radnika. U procesu rada koristiće se najnovija tehnologija za preradu sirove nafte.\n« U Smederevu otvorena Sigurna kuća\nNastavak suđenja dr Jasni Avramović u junu »


Politika - datum: 2018-01-23 RADAN NIKOLIĆ O POLEMICI URA I DPS-A Lažiraju istoriju\n<br /> U političkoj utakmici pred izbore u Ulcinju i Beranama predsjednik pokreta URA Dritan Abazović i predsjednik Foruma mladih URA Milan Đaković iskoristili su javno inaćenje sa predsjednikom DPS-a Milom Đukanovićem i njegovim glasnogovornicima da saopšte svoje stavove o ratovima iz 90-ih, kazao je juče direktor Udruženja boraca rativa 90-ih godina Radan Nikolić.\nOn je rekao da politička priča pokreta URA neodoljivo podsjeća na priču bivše Pozitivne Crne Gore, koja se po osnivanju takođe obrušila na Đukanovića i ratove iz 90-ih, da bi potom krenula u ucjenjivanje i razbijanje opozicije i bezrezervno se stavila na raspolaganje Đukanoviću do poslednje ure koju su joj priredili prevareni birači.\n– Aktuelno javno pljuvanje URA sa DPS upućuje na postojanje zajedničke namjere da u političke svrhe lažima o 90-im godinama pribave sebi korist nanošenjem štete trećim licima. Kako je Abazović 90-ih godina bio maloljetni dječak, a URA nije postojala, jasno je da prvaci URA prepričavaju političku priču svog lidera iz sjenke Žarka Rakčevića, nekadašnjeg predsjednika SDP-a, koji je osnovao URA, podarujući joj politički program SDP-a, koji je godinama vjerno služio Đukanoviću, sa kojim je doveo Crnu Goru tu gdje je danas – istakao je Nikolić\nOn je dodao da se dešava lažiranje crnogorske istorije, a naročito istine o ratovima iz 90-ih, koja se može sažeti u jednoj rečenici – da iza ratnog razbijanja SFRJ i agresije na SRJ stoji međunarodna zajednica na čelu sa SAD i Evropskom zajednicom, pri čemu su secesionističke snage u Sloveniji, Hrvatskoj, BiH i AP KiM bile oružje u njihovim rukama.\n– Gospodo Abazoviću i Đakoviću, mladi ste ljudi za koje hoćemo da vjerujemo da posjeduju demokratski kapacitet i da im je strana laž i diskriminacija bilo koga po bilo kom osnovu. Zato se čuvajte od jednostranog pristupa ratnim dešavanjima iz 90-ih i uopštavanja tipa da su vođe srpskog naroda iz tog perioda ratni zločinci – poručio je Nikolić.


Kampanja "I plus i minus" – Nadlanu.com\nKampanja "I plus i minus"\nObjavljeno 31. mar 2009. / 16:45:42\nBEOGRAD, 31. mart 2009. (FoNet) – Cilj kampanje ” I plus i minus” je smanjenje stepena stigmatizacije i diskriminacije prema bolesti ali i osobama koje žive sa HIV, izjavila je danas direktor Instituta za javno zdravlje “Dr Milan Jovanović Batut” Tanja Knežević.\nOna je na konferenciji za novinare, na kojoj je najavljen početak dvomesečne kampanje koju realizuju Ministarstvo zdravlja i Institut kroz projekat za borbu protiv HIV, a koji se finansira iz sredstava Globalnog fonda za borbu protiv side, tuberkuloze i malarije, rekla da će se kampanja sprovoditi na teritoriji cele Srbije.\nPrema njenim rečima promotivne aktivnosti će se pored Beograda odvijati u još tri regionalna centra u Srbiji – u Nišu, Kragujevcu i Novom Sadu gde će biti organizovani okrugli stolovi ali i manifestacije na gradskim trgovima na kojima će se deliti edukativni materijali i kondomi.\n“Stigmatizacija i diskriminacija osoba obolelih od HIV utiče ne samo na kvalitet osoba koje žive sa tom bolešću već je jedan i od najznačajnijih barijera u prevenciji borbe protiv epidemije HIV”, rekla je Knežević i istakla da su rezultati dosadašnjih istraživanja pokazali da veliki deo stanovništva Srbije pokazuje visok stepen netolerancije prema obolelima od HIV.\n“Oko 65 odsto populacije ne bi primilo u kuću osobu koja je obolela od HIV, 34 odsto smatra da osoba obolela od HIV treba da dobije otkaz, 32 odsto njih bi prekinulo prijateljstvo sa obolelom osobom, 89 odsto ne bi pristalo na zajednički život, dok 49 odsto ne bi delilo radno mesto ili klupu sa osobom koja boluje od side”, precizirala je ona.\nKnežević je istakla da je zbog toga veoma važno kampanju fokusirati na celo društvo, ali i na zdravstvene i socijalne radnike, kako bi se povećala i celokupna edukovanost o ovoj bolesti ali i dostupnost zdravstvenih i socijalnih usluga osobama obolelim od HIV.\nKnežević je napomenula da je zaključno sa 30. decembrom 2008. u Srbiji bilo 118 novoobolelih od HIV, od kojih je 28 umrlo.\nMinistar zdravlja Tomica Milosavljević je naglasio da mu je drago što kampanja počinje neposredno po donošenju Zakona o zabrani diskriminacije, naglašavajući da je bilo pojedinačnih slučajeva da zdravstveni radnici odbijaju da pruže usluge osobi oboleloj od HIV ali da smatra da se stanje popravlja.\nDirektor Projekta Ministarstva zdravlja i Globalnog fonda za borbu protiv HIV Katarina Mitić je istakla da je za smanjenje stepena stigme i diskriminacije potrebno da se suočimo sa osnovnim uzrocima koji dovode do takvog ponašana a to su strah i ignorisanje.\nMitić je dodala da je neophodan uslov za to animiranje javnosti da shvati da strah i ignorisanje nisu uspešni u borbi protiv HIV , već samo znanje i edukacija.\nPosle konferencije za novinare na Trgu republike deljenji su edukativni materijal i prezervativi.


„Prof. Mijna je jedan od vodećih razvojnih neurologa u Evropi koja više godina unazad kreira i testira senzitivnost IMP (Infant Motor Profile – motorički status malog deteta) testa koji procenjuje motorni status deteta od trećeg do 18. meseca. Ovaj test je specifičan i različit od drugih po tome što prati više domena u proceni motoričke aktivnosti deteta: način izvođenja pokreta, simetriju, fluentnost, varijabilnost, adaptibilnost pokreta.\nTeoretska osnova ovog test je teorija selekcije neuronalnih grupa koja govori o tome da dete treba pustiti da samo odabere šemu kretanja kojom će doći do nečega što ga motiviše, odnosno da bira iz svog varijabilnog repertoara najadaptibilniju motornu šemu u datom momentu što stvara veze u centralnom nervnom sistemu (CNS-u). Deca sa oštećenjem CNS-a imaju redukovan repertoar i smanjenu varijabilnost pokreta, ali opet je akcenat na tome da se iz tog redukovanog repertoara izabere najadaptibilnija motorna strategiju.\nTi napori deteta da odabere najadaptibilniju motornu šemu treba da budu podsticani od strane porodice, što je osnova COPCA terapije koja obuhvata negu male dece sa smetnjama i teškoćama u razvoju. Dete je srećno jer istražuje svoje motorne potencijale, porodica ga motiviše da to uradi na svoj najbolji način i prihvata ga u okvirima njegovih mogućnosti i to stvara bazu za najoptimalnije funkcionisanje porodice u smislu da su svi uključeni (roditelji, bake, deke, braća i sestre).\nDete je u komfornom okruženju porodice koje ga najmanje uznemirava, razvija svoje potencijale i podržano je od strane porodice i motivisano da se razvija dalje“, kaže doktorka Danijela Vukičević sa Klinike za rehabilitaciju „Dr Miroslav Zotović“.\nUNICEF i Ministarstvo zdravlja, zajedno sa pedijatrijskom sekcijom, nastoje da kroz programe na fakultetima uvedu ove oblasti kako bi se obezbedila stručnost i osiguralo da se nova saznanja iz ovih oblasti primenjuju i kod nas.\n„Testovi kao što je IMP služe za lakšu komunikaciju među stručnjacima koji se bave ranim razvojem i praćenjem napretka deteta.\nLicencirani seminari sa stručnjacima, kao što je profesorka Haders-Algra, omogućavaju zdravstvenim radnicima da prošire svoja saznanja iz oblasti razvojne pedijatrije i neurologije koje su i u svetu oblasti koje se razvijaju.\nVerujem da je ova obuka dragocena pomoć kolegama u Srbiji koji su sada naučili kako se primenjuje metod procene i praćenja deteta koji podrazumeva razvoj potencijala deteta kroz stručni rad i uz podršku porodice“, kaže prof. dr Zoran Radoičić, direktor Univerzitetske dečje klinike Tiršova.


Statistika vazdušnih udara u Siriji: Ruska avijacija odradila ozbiljan posao u Siriji - 25.08.2017, Sputnik Srbija\nVazdušno-kosmičke snage Rusije u Siriji izvele su oko 90.000 vazdušnih udara na teroriste, saopštio je načelnik Glane operativne uprave Generalštaba Oružanih... 25.08.2017, Sputnik Srbija\n12:10 25.08.2017 (Osveženo: 12:17 25.08.2017)\n© Sputnik / Vitalij Belousov / Uđi u foto-galerijuRuski vitezovi\nVazdušno-kosmičke snage Rusije u Siriji izvele su oko 90.000 vazdušnih udara na teroriste, saopštio je načelnik Glane operativne uprave Generalštaba Oružanih snaga Rusije general Sergej Rudskoj na okruglom stolu foruma „Armija 2017“.\n„Od početka vojne operacije avijacija Vazdušno-kosmičkih snaga izvela je više od 28 hiljada borbenih letova i oko 90 hiljada avio-udara“, rekao je Rudskoj.\nGeneral je naglasio da je tokom akcija ruske grupe nanesena značajna šteta sistemu upravljanja i pozadinskoj infrastrukturi terorista.\n„Prekinuti su glavni putevi snabdevanja militanata oružjem i municijom. Terorističke organizacije su izgubile finansijsku potporu od nelegalne prodaje naftnih derivata“, naveo je Rudskoj.\nPo njegovim rečima, za uništenje najvažnijih objekata terorista koriste se krstareće rakete vazdušnog i morskog baziranja sa brodova, podmornica i strateški raketni nosači sa dometom od hiljadu i po kilometara, kao i avioni prekookeanske avijacije.\n„Važnu ulogu u uništenju terorističkih grupa igraju snage za specijalne operacije, koje vrše likvidaciju vođa terorista, uništavaju kritički važne objekte protivnika i navode udare naše avijacije“, nastavio je Rudskoj.\nOn je dodao da su značajnu pomoć komandi sirijske vojske pružili ruski vojni saveznici koji učestvuju u planiranju borbenih operacija, obuci za borbene akcije jedinica sirijske vojske.


Ted Po u Beogradu: Ekonomska saradnja pozitivna za odnose SAD i Srbije\nKongresmen iz Teksasa Ted Po predaje Ani Brnabić američku zastavu na ceremoniji na Kapitol hilu povodom stogodišnjice od kada se zastava Srbije vijorila iznad Bele kuće (Foto: VOA/Helena Đorđević) 25.07.2018\nKopredsedavajući Srpskog kokusa u Kongresu SAD, kongresmen iz Teksasa Ted Po sastao se u petak u Beogradu sa premijerkom Srbije Anom Brnabić, koja je tom prilikom izjavila da je za Srbiju je značajno da ima podršku Sjedinjenih Država oko nastavka pregovora Beograda i Prištine.\nPo njenim rečima, stav SAD da nema crvenih linija takođe doprinosi naporima za postizanje trajnog i održivog rešenja za Kosovo.\nKako se navodi u saopštenju iz Vlade, Po je istakao da će SAD nastaviti sa ulaganjem u Srbiji kroz kompanije koje već posluju u Srbiji i ocenio da dobra ekonomska saradnja pozitivno utiče na političke odnose dve zemlje.\nAmerički kongresmen se sastao i sa ministrom policije Nebojšom Stefanovićem, koji je istakao da je saradnja srpske policije sa agencijama za sprovođenje zakona SAD na izuzetnom nivou, ali da postoji prostor za njeno unapređenje, pre svega u oblasti borbe protiv trgovine narkoticima, trgovine ljudima i terorizma.\nStefanović je upoznao Teda Poa sa konkretnim koracima i napretkom koji je Srbija ostvarila u borbi protiv pranja novca i finansiranja terorizma, a kako se navodi se u saopštenju MUP-a Srbije, kongresmen Po, koji je ujedno i predsedavajući Komiteta za terorizam i trgovinu u Kongresu SAD, je istakao da je zajednička borba protiv terorizma od obostranog interesa.\nPlanirano je da se Poom sastane i predsednik Srbije Aleksandar Vučić.


Vreme 1380 - Masajosi Son, najbogatiji Japanac: Investitor iz buducnosti\nMasajoši Son, najbogatiji Japanac >\nZaradio je milijarde i gotovo preko noći ostao bez celokupne imovine. Pa je onda sve povratio. Mediji ga zovu "japanski Bil Gejts". Vlasnik kompanije SoftBank Masajoši Son, Korejac poreklom i Japanac u srcu, investitorski je genije koji je nedavno sa Saudijcima oformio najveći private equity fond na svetu vredan skoro 100 milijardi dolara. Donaldu Trampu obećava poslove, a javnosti najavljuje novi "veliki prasak" informatičke revolucije\n"Kako biste želeli da ostanete upamćeni", pitali su jednom prilikom milijardera Masajoši Sona novinari. A on im je, bez mnogo razmišljanja, odgovorio: "Kao ludaka koji se kladio na budućnost."\nKaže se da je tanka linija koja razdvaja genijalnost od ludila. Masajoši Son, milijarder i globalni investitor, školski je primer takvog "ludog genija". Sa jedne strane goni ga neutažena želje da se kocka u biznisu i bude prvi u neistraženim oblastima koje se tek naziru na horizontu poslovanja. Sa druge strane, racionalno i disciplinovano sprovodi svoju poslovnu agendu, šireći imperiju gotovo na svim meridijanima.\nMasajoši Son svakako ne spada u one "estradizovane" milijardere koji se slikaju po novinama, a šira javnost gotovo da nije ni čula za njega, baš kao ni za basnoslovne ugovore koje potpisuje sa partnerima. Na Guglu, na primer, gotovo da na srpskom jeziku i nema vesti o ovom milijarderu i najbogatijem Japancu.\nSTO MILIJARDI: Nedavno je globalni poslovni svet naglavačke okrenula vest da je Masajoši Son oformio najveći privatni investicioni fond, namenjen ulaganju u savremene i tehnologije budućnosti, vredan skoro 100 milijardi dolara. Masajošijeva kompanija SoftBank, zajedno sa partnerima iz Saudijske Arabije i Ujedinjenih Arapskih Emirata, formirala je SoftBank Vision Fund koji će se baviti razvojem "transformativnih tehnologija". Najveći investitor ovog investicionog fonda, sa najavljenim učešćem od nekih 45 milijardi dolara, jeste saudijski Pablik investment fond (PIF), dok se partner iz UAE – ovdašnjoj javnosti poznata Mubadala – obavezao da će u fond uložiti 15 milijardi dolara.\nPodršku ovom projektu pružili su i osnivač Orakla Lari Elison i tehnološki džinovi kao što su Epl, Kvalkom i najveći tajvanski proizvođač elektronskih komponenti, Fokskon. Kako je navedeno u saopštenju Masajošijeve kompanije, koja će uložiti 25 milijardi dolara u ovaj posao, novi investicioni fond ima za cilj da "pomogne izgradnju i rast preduzeća koja stvaraju osnovne platforme za narednu fazu informatičke revolucije".\nKoliki je to iznos najbolje je objasnio VB-portal CB Insajts, koji se bavi analizom investicija u oblasti tehnologija, navodeći da je od 2012. godine u više od 5000 tehnoloških startap projekata u Aziji uloženo ukupno 106 milijardi dolara. A sada je tu jedan fond sa sličnim iznosom predviđenim za investicije. Kritičari, međutim, navode da private equity fondovi širom sveta već sada na raspolaganju imaju rekordne iznose sredstava koja se samo gomilaju, jer ne postoji dovoljan broj projekata u koje bi tako ogroman novac mogao da bude uložen. Istraživačka kuća Preqin navodi podatak da je količina "nepotrošenog novca dostigla 820 milijardi dolara krajem 2016, u odnosu na 755 milijardi godinu dana ranije".\nProjekat sa Saudijcima, mada svakako najveći, nije prvi hazarderski posao "japanskog Bil Gejtsa", kako Masajoši Sona nazivaju pojedini mediji. Svih ovih godina kao izvršni direktor svog preduzeća SoftBank (koje je osnovao 1981. godine) bavio se rizičnim poslovnim operacijama koje su ga uzdizale na tron globalnog biznisa, a jednom ga i srušile na dno. Početkom dvehiljaditih Son je izgubio 99 odsto svog kapitala, baš kao i imetka kompanije koju je vodio. Kao u filmskoj priči s kraja 20. i početka 21. veka, Masajoši Son vinuo se na talasu ogromnog razvoja informatičkih i internet kompanija ("Bio sam tri dana bogatiji od Bil Gejtsa"), ali je pucanjem tog "dot kom balona" na Vol Stritu ostao gotovo bez ičega. Preko noći je izgubio 70 milijardi dolara sopstvenog kapitala – što se i danas smatra najvećim gubitkom lične imovine ikada – a tržišna vrednost njegovog SoftBanka spala je sa dvesta, na tek dve milijarde dolara. Ipak, taj kolosalni finansijski krah pomogao mu je da, kako kaže, "ponovo postane srećan". "Sada osećam radost zbog posla, a znam i šta je vrednost novca", rekao je Masajoši Son, dodavši da je naučio da "ponovo vrednuje stvari". "A ja ću se i dalje kladiti na budućnost", zaključio je ekscentrični investitor.\nPROŠLOST: Sudeći prema poslednjoj "Forbsovoj" listi najbogatijih, Masajoši Son ne mora da brine o budućnosti. Danas je ovaj najbogatiji Japanac 34. na listi svetskih milijardera sa ličnom imovinom od 22,5 milijardi dolara, dok je njegova kompanija, koja zapošljava 63.500 ljudi, 38. na listi sa tržišnom vrednošću od 78,6 milijardi dolara. Son tvrdi da ima strategiju i "tristagodišnji plan za SoftBank". Imajući u vidu brojne poslove koje vodi od Azije, Indije, Evrope, do Amerike, Kanade i Bliskog istoka (vidi okvir), nije ni čudo da je Masajoši Son čovek za koga kažu da je "stigao iz budućnosti".\nNjegova prošlost, međutim, podseća na priču o "američkom snu". Son je rođen 1957. godine u Japanu kao dete korejskih imigranata (njegovo pravo ime je Son Jeong-ui), koji su se "privremeno" nastanili u Zemlji izlazećeg sunca. Odmalena je pokazivao sklonosti ka preduzetništvu i navodno je još kao tinejdžer imao svesku u kojoj je zapisivao ideje i pronalaske koje će stvoriti jednog dana. Kako tvrdi finansijski portal Bisnis insajder, Son je na nagovor osnivača japanske Mekdonalds franšize otputovao u Ameriku na studije. U Kaliforniji je diplomirao ekonomiju na Berkli univerzitetu, a tokom studija stekao je priličan imetak, jer je za tamošnje lokale i barove iz Japana uvozio popularne arkadne igrice, poput Spejs invejdersa i Pekmena. Nedugo zatim vratio se u Japan i osnovao SoftBank, firmu na čijem se čelu nalazi do danas.\nU decembru prošle godine Masajoši Son sastao se sa tek izabranim predsednikom Amerike Donaldom Trampom u njegovoj Tramp kuli u Njujorku. On se tada pred novinarima, uz vidno raspoloženog američkog šefa države, "obavezao" da će investirati 50 milijardi dolara u SAD, koje će stvoriti "50.000 novih poslova" u toj zemlji. "Sjedinjene Američke Države će opet biti velika zemlja", rekao je tom prilikom Masajoši Son, aludirajući na već čuveni predizborni slogan Trampove kampanje. Predsednik SAD je na svom omiljenom glasilu, Tviteru, hitro preuzeo zasluge za nove investicije: "Masa je rekao da ovo nikada ne bi uradio da mi (Tramp) nismo pobedili na izborima", napisao je Tramp.\nKao neko ko voli da se bavi vizijama budućnosti, Masajoši Son je izjavio da će u naredne tri decenije veštačka inteligencija koja će upravljati kompjuterima uveliko nadmašiti ljudski IQ. On je naveo da će jedan "inteligentni" kompjuterski čip imati količnik (koeficijent) inteligencije od čak 10.000. "To će biti rađanje superinteligencije, ali zaista će se dogoditi. Ako ih ne budemo pravilno koristili i kontrolisali, to će biti rizično za nas", rekao je on, dodajući da će "pravilnom upotrebom i kontrolom roboti biti naši saveznici koji će nam olakšavati svakodnevne aktivnosti".\nSoftBank – carstvo tehnologija\nMagazin "Forbs" nabrojao je aktuelne poslovne operacije koje se vežu za izvršnog direktora i vlasnika kompanije SoftBank, navodeći da je Masajoši Son "povezan sa učešćem u 92 borda u deset različitih organizacija i 17 različitih industrijskih grana". Indijski portal "Ekonomik tajm" u analizi poslovanja SoftBanka naveo je da ova firma ima planove da u doglednoj budućnosti investira u različite informaciono-tehnološke oblasti, kao što su "veštačka inteligencija (AI), robotska, mobilne aplikacije i kompjuteri, komunikaciona infrastruktura i telekomunikacije, bioinformatika, ali i u mnoge druge biznis modele (...), cloud tehnologije i softvere, potrošačke internet poslove i finansijske tehnologije".\nOd mnogobrojnih poduhvata u prethodnih nekoliko decenija koje je Masajoši Son realizovao, izdvajaju se saradnja sa Eplom (SoftBank je bio prvi distributer ajfon telefona u Japanu) i Majkrosoftom, tu je i vlasnički udeo u kineskom internet gigantu Alibaba Grupi. SoftBank je, takođe, vlasnik Yahoo-Japan, jednog od najvećih provajdera i internet portala u Japanu. U svet mobilnih komunikacija Son je ušao kupivši japansku filijalu britanskog operatora Vodafon, koju je uspešno revitalizovao i načinio je jednim od vodećih provajdera u Japanu. U SAD SoftBank je većinski vlasnik američkog telekom operatora Sprint, a u Velikoj Britaniji, gde će biti sedište novog SoftBank Vision fonda, Masajoši Son poseduje kontrolni paket kompanije ARM Holdings, na čijoj se arhitekturi zasniva najveći broj mobilnih procesora u svetu.


Partizanov pik je Zvezdino dijete: Stiže Uroš Đurđević?! | BN\nPartizanov pik je Zvezdino dijete: Stiže Uroš Đurđević?!\nCrno-beli žele mladog reprezentativca koji bi u Humsku došao kao slobodan igrač!\nFudbal 16.08.2016 | 14:30\nProradio je Valeri Božinov, čeka se eksplozija Nikole Đurđića, ali u Humskoj nameravaju da angažuju još jednog napadača! I to polaznika Zvezdine škole koji je prethodnu godinu proveo u italijanskom Palermu. Prema pisanju Sportskog žurnala, mladi reprezentativac Srbije Uroš Đurđević je velika želja uprave i stručnog štaba srpskog vicešampiona.\nOn bi u Partizan stigao kao slobodan igrač, jer je početkom leta raskinuo ugovor sa Palermom i od tada je u potrazi za novim klubom. Bio je u pregovorima sa Crvenom zvezdom, ali su ti razgovori zapeli na temi „visina plate“.\nZanimljivo je da je Uroš Đurđević višegodišnja želja uprave Partizana. Parni valjak je 2014. godine baš zagrizao za odličnog napadača, ali se Đurđević odlučio da karijeru nastavi u Viteseu. O njegovim realizatorskim sposobnostima visoko mišljenje ima trener Parnog valjka Marko Nikolić koji ga je trenirao na Banjici.\nKasnije ga je put odveo u Palermo, ali u Italiji zbog povrede nije mogao da pokaže šta zna. Pregovori Uroša Đurđevića i Partizana su već počeli, a kamen spoticanja trenutno opet predstavlja visina godišnjih primanja mladog napadača. Ništa manja prepreka nisu ni pozivi inostranih klubova koji su spremni da ponude onoliko koliko Đurđević traži.\nUkoliko se ovaj transfer ipak realizuje, nema sumnje da bi Đurđević predstavljao možda i najveće pojačanje Partizana ovog leta, imajući u vidu njegove godine i talenat koji je pokazao.


Kosovsko rešenje u šest američkih poteza | Ekspres.net\nKosovsko rešenje u šest američkih poteza\nVeće američko angažovanje na Balkanu je ključno, ocenjuje profesor Edvard P. Džozef, koji uopšte ne dovodi u pitanje neophodnost srpskog priznavanja nezavisnosti Kosova u postojećim granicama. A kako bi to angažovanje bilo efikasno, i Džozef nudi sistem štapa i šargarepe, gde je štap mnogo konkretniji\nDo kosovskog rešenja u šest poteza – ukratko bi mogao da glasi podnaslov teksta koji je u časopisu “Forin polisi”, pod naslovom “Srbiji je potrebno kosovsko poštovanje, a ne zemlja”, objavio vanredni profesor američkog univerziteta “Džon Hopkins” Edvard P. Džozef. A tih šest poteza nove zapadne strategije za Balkan podrazumevaju: srpsko priznanje nezavisnosti Kosova, sistem nagrade i kazni, u zavisnosti od toga kako se ponaša Srbija, uključivanje SAD u rešavanje problema, davanje suvereniteta SPC nad srpskim svetinjama, formiranje Zajedničkog centra mira i istorije u Beogradu i u Prištini, a do „međusobnog pomirenja” došlo bi se po ugledu na Prespanski sporazum između Grčke i Severne Makedonije.\nKako je već prva tačka predloga, koji uopšte ne dovodi u pitanje neophodnost srpskog priznavanja nezavisnosti Kosova u postojećim granicama, za Beograd, najblaže rečeno sporna, profesor Džozef odmah prelazi na sistem štapa i šargarepe, gde je štap mnogo konkretniji.\nNaime, prema njegovom mišljenju, podela Kosova je pogrešna, jer bi Srbe ostavila da se nose sa večnom nepravdom, opterećujući njihove odnose sa Kosovom i drugim susedima.\n“Nova zapadna strategija imaće za cilj da očuva, poštuje i učini dostojnom srpsku vezu sa Kosovom, u kontekstu punog, međusobnog priznanja. Umesto odsecanja severnog dela zemlje u zaludnom pokušaju da se Srbi uteše, nova strategija učiniće stalnim srpsko prisustvo na Kosovu – u obliku koji je u skladu sa suverenitetom i funkcionalnošću države”, navodi on.\nZa priznanje Kosova, Srbiji bi, kako navodi, umesto “kompenzacije” trebalo ponuditi “afirmaciju”, što bi, po njegovom mišljenju, bili značajni ustupci kada je u pitanju i finansijska, ali i vojna pomoć SAD. U suprotnom, kazna bi mogla da bude veća podrška SAD kosovskoj vojsci i angažman na priznavanju kosovske nezavisnosti, uz istovremeno uskraćivanje Srbiji razvojne pomoći iz EU.\n“Izbor predsednika Srbije će biti ili da pregovara o časnom rešenju koje vodi Srbiju ka EU do 2025. ili da gleda kako SAD i ključne evropske prestonice predstavljaju “Kosovo 2025″, intenzivan, transatlantski napor na izgradnji države. Umesto da Ministarstvo odbrane Srbije ostvari specijalan, potencijalno unosan odnos sa Pentagonom, ta privilegija bi otišla Kosovu”, navodi Džozef.\nSa druge strane, on ne računa da bi za Albance bio potreban neki poseban štap, jer, kako navodi, “Kosovo nije u poziciji da odbije svog američkog patrona kojeg i dalje voli, ukoliko Vašington bude sugerisao da Priština ispregovara takav sporazum” (o suverenitetu SPC, prm. nov.).\nA on tvrdi da bi upravo jače uključivanje SAD bilo neophodno za rešavanje kosovskog pitanja, ali i sveopšteg stanja na Balkanu. Amerika bi, navodi, odmah trebalo da traži prekid ciklusa provokacija iz Prištine i Beograda.\nOn predlaže i dugoročno raspoređivanje američkih trupa u Srbiji, inženjera vojske SAD koji bi sa srpskim kolegama radili na obnavljanju uništene infrastrukture. Navodi i da bi aerodrom Ponikve u zapadnoj Srbiji bio odlična lokacija za bazu, i zbog toga što se nalazi blizu bosanske granice, što bi, “posebno u RS željnoj odvajanja, bio signal američke posvećenosti teritorijalnom integritetu Bosne”.\nUporedo sa investicijama u sferi odbrane, Srbiji i Kosovu bio bi ponuđen “paket razvoja”, koji bi trebalo da Srbima sa severa KiM pruži novu perspektivu, čime bi se ujedno izbeglo stvaranje bilo kakve “protodržave poput RS u Bosni”.\nDžozef navodi i da bi Priština trebalo da preda potpuni suverenitet nad pravoslavnim lokacijama SPC, dok bi bilo kakve sporove rešavao generalni sekretar OEBS-a u Evropi.\nTags balkanEdvard Džozefevropakosovooebsspc\nPreviše ste fokusirani na Kosovo Poljska i većina u EU protiv razmene teritorija na Balkanu ČANAK: Priznati Kosovo uz međunarodne garancije za Srbe Metju Palmer specijalni predstavnik SAD za Balkan


- Jedina moja sreća je što sam imao preko koga da odem. U Nemačkoj sam živeo dve godine, a evo već tri godine sam u Engleskoj i uspeo sam da se uklopim u sredinu – priča Milan za Klik do posla, a na pitanje zašto je odlučio da ode iz Nemačke, kaže da je želeo da zaradi više novca i vrati se u Srbiju i da mu je viša plata odmah zazvučala kao nešto što ne bi trebalo da propusti.\n"Značajno je teže doći u Englesku, ali je bolja zarada"\n- Srbi da bi došli da rade u Veliku Britaniju značajno je teže nego da dođu u Nemačku. Britanija je među retkim zemljama u Evropi koja još uvek traži turističku vizu za naše građane, a možete misliti koliko je teško dobiti vizu za one koji bi da u ovoj zemlji rade legalno. Potrebno je da već unapred imate firmu koja će vas zaposliti, da radite deficitarno zanimanje i da molite boga da nema nikog da se javi na oglas – objašnjava Milan i dodaje da je u svemu tome imao sreće.\nZa isti posao u Britaniji 3.000 funti, u Nemačkoj 2.300 evra\n- Imam suprugu u Srbiji i odlučio sam da odem preko zaradim nešto novca i obezbedim nam kakav takav život u Srbiji. Za tako nešto je bolja Britanija, jer su plate veće. Za rad u fabrici trenutno dobijam 3.000 funti (oko 414.000 dinara po sadašnjem kursu).\nI u Nemačkoj sam radio u fabrici, a plata mi nije prelazila 2.300 evra (oko 270.000 dinara) – kaže on, ali pojašnjava da život u Nemačkoj takođe ima svoje prednosti, naročito za one koji dolaze sa porodicom.\nKako on kaže, mnogo je bolje organizovana birokratija u Nemačkoj, kako socijalno, tako i zdravstveno osiguranje. Pod tim misli na štojer klase koje su blagonaklone prema porodicama sa decom i tako je uređen i porez. Sa druge strane, porez u Britaniji nema takve klase, već, objašnjava ako ste zaposleni kod nekoga dajete 30 odsto svoje plate, a ako imate firmu oduzima vam se 20 odsto i to je, prema njegovim rečima bolje za one koji dolaze sami, jer u Nemačkoj samci plaćaju veći porez.\nBregzit je već "odneo" pola miliona radnih mesta Britaniji\n"Pitanje je koliko će mi biti dobro ovde"\nMeđutim, on već ima plan gde bi mogao da se preseli, ukoliko situacija postane baš loša. Koje je njegovo rešenje, čitajte na sajtu Klik do posla.\nEnglez Ne znam gde on to zivi kad kaze da nema soba ispod 1000 funti. Ima u Zoni 2 u Londonu za manje od toga, a kako tek ne bi bilo u manjim mestima...


22.6.2021 Sastanak ministra Cikotića i ambasadora Girgina\nMinistar sigurnosti Bosne i Hercegovine Selmo Cikotić primio je danas u Sarajevu u nastupnu posjetu ambasadora Republike Turske u BiH Sadika Babura Girgina.\n21.6.2021 Radna grupa razmatrala Zakon o graničnoj kontroli\nU organizaciji Ministarstva sigurnosti BiH i Misije OSCE-a u BiH u periodu 16. – 17.06.2021. godine, u Tarčinu je održana četvrta radionica Radne grupe za izradu Zakona o graničnoj kontroli.\n18.6.2021 Sastanak Cikotić - Paschall: Jačanje saradnje Ministarstva sigurnosti BiH i Ministarstva za domovinsku sigurnost SAD\nMinistar sigurnosti Bosne i Hercegovine Selmo Cikotić primio je danas u Sarajevu glavnog zamjenika pomoćnika sekretara za međunarodne poslove u američkom Ministarstvu za domovinsku sigurnost Roberta Paschalla. U delegaciji SAD je bio i ambasador SAD u BiH Eric Nelson.\n16.6.2021 Odvojeni sastanci ministra Cikotića s ambasadorima Saudijske Arabije i Bangladeša\nMinistar sigurnosti Bosne i Hercegovine Selmo Cikotić primio je u nastupnu posjetu ambasadora Kraljevine Saudijske Arabije u Bosni i Hercegovini Osamah Dakhel Alahmada.\n15.6.2021 BiH i Austrija intenziviraju saradnju oblasti sigurnosti\nPredstavnici Ministarstva sigurnosti Bosne i Hercegovine i čelni ljudi sigurnosnih agencija u BiH na poziv Ministarstva unutrašnjih poslova Austrije borave u Beču, gdje su imali niz sastanaka sa kolegama iz MUP-a Austrije te posjetili ključne sigurnosne institucije ove zemlje.\n11.6.2021 Sastanak komisije za praćenje sprovođenja Sporazuma između Bosne i Hercegovine i Crne Gore o graničnim prelazima za međunarodni i pogranični saobraćaj\nU organizaciji Ministarstva unutrašnjih poslova, dana 10. juna 2021. godine, u Podgorici, održan je sastanak Mješovite crnogorsko-bosanskohercegovačke komisije za praćenje sprovođenja Sporazuma između Vlade Crne Gore i Vijeća ministara Bosne i Hercegovine o graničnim prelazima za međunarodni i pogranični saobraćaj\n10.6.2021 Ministar Cikotić na regionalnoj ministarskoj konferenciji Brdo procesa u Portorožu\nMinistar sigurnosti Bosne i Hercegovine Selmo Cikotić prisustvuje regionalnoj ministarskoj konferenciji Brdo procesa. Na ovom skupu u Portorožu ministri unutrašnjih poslova zemalja regiona razgovaraju o jačanju saradnje u oblasti migracija i efikasnijem upravljanju migracijskim tokovima.\n8.6.2021 Posjeta delegacije BiH Slovačkoj – Uspostava saradnje i razmjena iskustava u upravljanju migracijama\nDelegacija Ministarstva sigurnosti i Službe za poslove sa strancima koju čine Saša Kecman, Mirsad Buzar i Branislav Mojević, na poziv Ureda za migracije Slovačke boravi u posjeti ovoj državi, gdje je razgovarano o saradnji i razmjeni iskustava u upravljanju migracijama.\n3.6.2021 Ministarstvo sigurnosti BiH započelo izradu nove Strategije u oblasti migracija i azila\nMinistarstvo sigurnosti Bosne i Hercegovine započelo je izradu nove Strategije u oblasti migracija i azila i Akcionog plana za period 2021. – 2025. godina. Ovaj petogodišnji strateški dokument je veoma važan za razvoj sistema azila i međunarodne zaštite kojim se definišu ključni ciljevi za efikasno upravljenje ovim procesom.\n1.6.2021 Radionica o preuzimanju upravljanja privremenim prihvatnim centrima\nMigrantska situacija u posljednjih nekoliko mjeseci značajno je poboljšana, zaključak je predstavnika lokalnih, državnih i međunarodnih organizacija na radionici “Pomoć migrantima u Bosni i Hercegovini - pristupi unutar i izvan privremenih prihvatnih centara” održanoj u Bihaću. Rezultat je to aktivnijeg angažmana Ministarstva sigurnosti BiH, sigurnosnih i policijskih agencija te partnerskih organizacija.


Ludnica u Vest Hemu, jedan transfer ozvaničen, dva na pragu, odbijena ponuda iz Španije - Sportske.net\nLudnica u Vest Hemu, jedan transfer ozvaničen, dva na pragu, odbijena ponuda iz Španije\nOčekuje nas luda završnica zimske transfer pijace.\nI sedmo pojačanje stiže na "Luj drugi", ali i vezista Monaka odlazi u PL!Traže ga velikani, kod Sarija retko igra, ali ga Čelsi ne pušta!"Kneževi" predstavili i šesto pojačanje, iz Napolija!Milan i Belgijanac, ponovo je aktuelnoIskrenost ili "bomba" - Sarijevo "zbogom" Azaru!\n"Čekićari" su imali pune ruke posla oko Marka Arnautovića ove zime, austrijski reprezentativac srpskog porekla je želeo da napusti klub, uprava je na sve načine pokušavala da ga zadrži, saga se odužila, što je uticalo i na rezultate kluba, ali je napadač ostao, na kraju je potpisao i novi ugovor sa klubom.\nZbog frke oko Srbina, Vest Hem je poprilično zapostavio prelazni rok, ali su spremni da sve nadoknade u poslednjim satima.\nNaime, u klub je već stigao talentovani krilni fudbaler iz Benfike Mesak Đu.\nOvaj 19-godišnjak je iz Lisabona stigao bez obeštećenja, potpisao je sa "Čekićarima" ugovor na tri i po godine.\nReč je o veoma talentovanom igraču, koji je igrao za sve omladinske selekcije Portugalije, a za početak će se kaliti sa U23 ekipom.\nI dok je Đu, jasno, igrač za budućnost, "Čekićari" žele i jednog igrača koji će pomoći prvom timu do kraja sezone.\nIzbor je pao na Mišija Batšuajia iz Čelsija, kojeg su i ranije želeli u svojim redovima, minule zime su bili i blizu, ali je Belgijanac na kraju završio u Dortmundu.\nBatšuaji je od početka sezone na pozajmici u Valensiji, ali se nije snašao u Španiji, pominjao se mogući transfer u Monako, pa u Milan, ali sudbina beglijskog fudbalera i dalje nije rešena.\nTo bi da iskoriste "Čekićari", koji su spremni da ga pozajme od "Plavaca" do kraja sezone.\nKada su u pitanju odlasci, Lukas Perez je na izlaznim vratima kluba, uprava je navodno prihvatila ponudu Betisa od četiri miliona evra, pa se Španac vraća u domovinu.\nImali su i ponudu Valensije za Ćićarita Ernandeza od osam miliona evra na stolu, ali su u Vest Hemu odlučili da je ne prihvate.


Sport – Strana 2 – Lepe vesti ONLINE\nOvog meseca Beograd će biti domaćin dva velika atletska događaja, “Belgrade Indoor Meeting” i Svetskog dvoranskog prvenstva. Belgrade Indoor Meeting predstavlja uvertiru jednom atletskom spektaklu kakvo je Svetsko dvoransko prvenstvo….\nNataša u borbi za bolji život naših najmlađih\nNekadašnja košarkašica Nataša Kovačević pokrenula je akciju „Da sva deca skaču“ koja će pomoći da veliki broj malih heroja ima lepšu budućnost. Nataša Kovačević je košarkašica čija je karijera bila…\nSrpski vaterpolista najbolji igrač na svetu\nSrpski vaterpolista Filip Filipović proglašen je za najboljeg igrača na svetu od strane međunarodne federacije za vodene sportove na svečanosti u Abu Dabiju. Najprestižnija nagrada i priznanje za najboljeg vaterpolo…\nPetorica naših među 75 NAJBOLJIH košarkaša svih vremena koji nisu Amerikanci!\nPrvo mesto zauzeo je Hakim Olajdžuvon, koji je bio član zlatne generacije SAD na Olimpijskim igrama 1996, ali je rođen u Nigeriji. Specijalizovani američki portal “HoopsHype” objavio je listu od…\nSrpska atletika dobila jedinstven objekat\nAtletičari će sada imati priliku da na jednom mestu treniraju tokom cele godine bez obzira na vremenske uslove. Uz atletsku dvoranu u beogradskom naselju Banjica, otvoren je novi atletski stadion….\nMuška karate reprezentacija Srbije osvojila je srebnu medalju na Svetskom prevenstvu u Dubaiju, pošto je u finalu izgubila od Italije sa 3:0. Vicešampioni sveta u borbama ekipno postali su Slobodan…\nI UEFA se slaže – fudbal je za sve, fudbal je za devojčice!\nProjekat „Fudbal je za devojčice“ dobio značajno UEFA priznanje! Da fudbal ne prepoznaje granice i polove, nego je rezervisan za sve koji ga vole, ovog leta zajedničkim snagama trudili su…\nSrbija se plasirala na Svetsko prvenstvo u fudbalu!\nReprezentacija Srbije pobedila je večeras Portugal i time se plasirala na Svetsko prvenstvo. Srbija je u Lisabonu savladala Porugaliju sa 2:1 i plasirala se na Svetsko prvenstvo u Kataru 2022….\nUgostićemo krem evropske atletike\nSrbija će biti domaćin Evropskog atletskog kongresa 2023. godine Evropski kongres održan je u Lozani, u Švajcarskoj, 14. oktobra ove godine. Na njemu je učestvovala i delegacija Srpskog atletskog saveza…


„Crna Gora ima stabilne javne finansije i može da plaća sve obaveze“ – Portal Podgorica\n„Crna Gora ima…\nCrna Gora ima stabilne i održive javne finansije i može redovno da finansira sva svoja dugovanja i obaveze prema međunarodnim partnerima, poručili su iz Ministarstva finansija i socijalnog staranja a prenosi agencija MINA.\n„To postižemo zahvaljujući pravovremenoj emisiji obveznica, ali i uvođenju programskog budžeta koji je pomogao pri racionalizaciji i smanjenju nepotrebnih troškova“, navodi se u saopštenju objavljenom na sajtu Ministarstva.\nIz tog Vladinog resora su kazali da su se, kao posljedica nesporazuma i političkih spinova, prethodnih dana u javnosti pojavile netačne informacije o tome da je Crna Gora od Evropske unije (EU) tražila da preuzme ili otplati njena dugovanja prema kineskim povjeriocima.\n„Naglašavamo da Crna Gora ima kapacitet da servisira sve svoje finansijske obaveze, ali i da jesmo i uvijek ćemo biti otvoreni za saradnju sa našim evropskim partnerima, kako bismo temeljnim analizama došli do najpovoljnijih mogućih uslova kada je riječ o finansiranju strateških projekata u Crnoj Gori, kakav je i auto-put“, dodaje se u saopštenju.\nIz Ministarstva su podsjetili da su u Predlogu budžeta za ovu godinu predvidjeli sredstva za otplatu i servisiranje svih kreditnih obaveza u ovoj godini.\n„Planiramo da fiskalni deficit, sa nivoa od preko deset odsto u prošloj godini, u ovoj spustimo do nivoa od tri odsto, koliko je propisano Mastrihtskim kriterijumima“, precizirali su predstavnici Ministarstva.\nOni su saopštili da su, zaključno sa 15. aprilom, prihodi i rashodi državnog trezora na nivou predviđenom predloženim budžetom, koji je predat Skupštini na usvajanje.\n„Bruto javni dug je na nivou od 97 odsto bruto domaćeg proizvoda (BDP), što je smanjenje sa 105 odsto iz decembra prošle godine, dok je neto javni dug na nivou od 85 odsto, što je smanjenje sa decembarskih 89 odsto“, rekli su iz Ministarstva.\nOsim toga, kako su naveli, javne finansije su stabilne.\n„Osigurali smo likvidnost i ne vidimo potrebu za dodatnim zaduženjima ove, a vjerovatno ni naredne godine“, poručili su iz Ministarstva.\nCilj je da se uveća odnosno učvrsti stepen integracije crnogorske ekonomije sa EU, uključujući izvore finansiranja, ostajući pri tome otvoreni za saradnju sa partnerima van EU.\n„Crna Gora, kao članica NATO-a i sljedeći punopravni član evropske porodice, prirodno teži da bude održiva evropska ekonomija. Turizam, koji direktno utiče na skoro četvrtinu BDP-a, primarno je vezan za zemlje van EU. Isti je slučaj sa investicijama u privredi i sektoru nekretnina, kao i u infrastrukturnim projektima, koji su od fundamentalnog značaja za održivi razvoj“, objasnili su uz Ministarstva.\nOni su zaključili da Crna Gora, prije svega kao evropska zemlja, treba da uspostavlja i razvija partnerske odnose u tim oblastima i sa zemljama EU.


Crna Gora treba da pokaže humanost\nIzbjeglice u Budimpešti, 3. septembar 2015.\nDok izbjeglička kriza pred vratima EU eskalira iz dana u dan i dok su na udaru susjedne zemlje poput Srbije i Makedonije u Crnoj Gori još nema reakcije države i poziva građanima da prikupe pomoć za hiljade izbjeglica na njihovom putu do zemalja EU.\nNo, dok je humanost u Crnogoraca na stend baju, pojedini građani kao i NVO, protestima i kritičkim porukama za evropske lidere pokušavaju da skrenu pažnju na to da i Crna Gora iako mala može da doprinese ublažavanju posljedica ove nezapamćene krize koja je po mnogima već dobila karakter humanitarne katastrofe.\nMalo ko je u Crnoj Gori ovih dana ostao ravnodušan na slike izbjegličkih kolona u kojima stotine hiljada nevoljnika iz Sirije, Afganistana i drugih zemalja pokušavaju da se domognu EU i tamo nađu utočište i spas od rata.\nRiječi i saosjećanje sa hiljadama sirijaca, afganistanaca i drugih u ovom trenutku nijesu dovoljne – potrebna je akcija, pomoć u hrani, vodi i odjeći.\nNo, za sada od toga nema ništa, bar se država još nije javno oglasila i pozvala na prikupljanje humanitarne pomoći, iako su u nekim ranijim situacijama Crnogorci pokazali i dokazali svoju humanost.\nIako mala Crna Gora može i mora da da svoj skromni doprinos i pomogne onima u nevolji, poručuju građani Podgorice\nU Crvenom krstu Crne Gore kao dijelu međunarodnog sistema humanitarne pomoći spremni su da na poziv kolega iz Makedonije i Srbije reaguju i organizuju prikupljanje pomoći.\nTaj poziv za sada nijesu dobili.\n"Mi naravno pratimo cijelu situaciju. U komunikaciji smo sa njima i direktno i preko sistema međunarodne pomoći tako da ukoliko nam oni upute apel i ostalim nacionanim društvima da se pokrene neka humanitarna akcija mi ćemo to svakako odraditi. Oni to do sada nijesu uradili i onda u tom smislu ovdje kod nas nije bilo povoda da pokrenemo humanitarne akcije jer u Crnoj Gori ta kriza nije još nastupila", kaže Milica Kovačević, PR Crvenog krsta.\nMešihat Islamske zajednice u Crnoj Gori apelovao je na vjernike da se solidarišu i shodno materijalnim mogućnostima pomognu izbjeglice, bez obzira na njihovu vjeru. Iz Mešihata su kazali da je problem izbjeglica iz Sirije jedan od najvećih testova moralnosti i demokratskih vrijednosti modernog svijeta.\nDok se čeka eventualno pokretanje akcije i prikupljanje humanitarne pomoći za izbjeglice, potresne slike njihove patnje ponukale su podgoričanina Omera Šarkića da svoj revolt zbog politike EU prema tom pitanju iskaže protestom ispred zgrade EU u Podgorici.\nTo je, kaže za RSE, učinio kao roditelj i neko ko nije mogao da ostane ravnodušan prema slikama stradanja kojeg nijesu pošteđena ni djeca\nPreminuli trogodišnji Sirijac Ajlan\n"Kap koja je kod mene prelila čašu bila je ona fotografija djeteta iz Sirije kako beživotno leži na plaži u Bodrumu. Jednostavno nakon toga nijesam mogao više da spavam i osjetio sam potrebu da uradim nešto, iako nijesam znao ni kako ni šta. Jednostavno sam objavio na Fejsbuku ne konsultujući nikoga da ću u 15h sati protestovati tamo jer u svoj toj situaciji ja ponašanje zapadne civilizacije koja se toliko poziva na demokratiju i diči humanizmom ne mogu da opišem pristojnim riječima", navodi Šarkić.\nIz NVO Građanska Alijansa su uputili pisma ambasadorima EU u Crnoj Gori da u jeku izbjegličke krize njihove zemlje zaborave na politiku i pomognu onima kojima je pomoć potrebna .\nBoris Raonić poziva građane Crne Gore da se samoorganizuju i prikupe pomoć za izbjeglice.\n"Vidjeli smo da se u cijeloj EU organizuju građani koji donose hranu a neki čak prikupljaju i finansijska sredstva. Tako da svi oni građani kojima teško pada ova situacija nije dovoljno da postuju po socijalnim mrežama jer mislim da treba nešto konkretno da urade. Postoje brojne platforme koje služe za prikupjanje finansijske pomoći a svakako i druge vrste pomoći kao što su pomoć u hrani, odjeći i medicinskim sredstvima", zaključuje Raonić.


RTS :: Dan posle izbora u BiH, reagovanja i čestitke\nPolitika Dan posle izbora u BiH, reagovanja i čestitke\nDan posle izbora u BiH, reagovanja i čestitke\nponedeljak, 08. okt 2018, 08:38 -> 16:47\nPredsednik Srbije Aleksandar Vučić čestitao je svim građanima BiH na mirno sprovedenim izborima i izrazio nadu u još bolju saradnju sa BiH i RS u budućnosti.\n"Koristim nezvanično priliku, a zvanično ću sačekati da CIK objavi konačne rezultate, da čestitam Džaferoviću, Komšiću i Dodiku. Za ostale mislim da još rezultati nisu poznati", rekao je predsednik Srbije Aleksandar Vučić.\nVučić je, u vezi sa tim, rekao da je za nas najvažnije da čuvamo mir i stabilnost.\n"Mislim da jedan deo koji niko neće preneti iz ocene Jensa Stoltenberga je ocena našeg rada na ekonomskom polju. Nema ekonomskog napretka bez mira i stabolnosti. Onaj koji misli da je to moguće a da ne čuvamo mir i stabilnost to je nemoguće", rekao je Vučić u Mladenovcu, gde je prisistvovao vežbi "Srbija 2018".\nPredsednik Vučić izjavio je da je Srbiji "spočitavano" da se meša u izbore u Bosni i Hercegovini, iako to nije tačno, a da na odlazak predstavnika EU, među kojima je i hrvatski premijer, niko nije reagovao.\n"Slušamo priče da se Srbija meša u izbore u BiH. Nisam bio tamo 12 meseci, nisam primio (Milorada) Dodika ovde, a on je izabran za člana Predsedništva BiH", rekao je Vučić, koji je učestvovao na skupu "Liderstvo za bezbednost regiona".\nS druge strane, primetio je da na odlazak hrvatskog premijera u BiH niko nije reagovao.\n"Da sam ja otišao, mediji iz cele Evrope bi me bukvalno obesili, ali ako to uradi neko iz EU, onda je sve u redu", primetio je Vučić.\nNavodi da o svemu tome treba iskreno, pošteno i otvoreno razgovarati i da treba rešavati, inače ćemo se,kaže, suočiti sa još više problema.\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović takođe je čestitala Dodiku pobedu.\n"Izborna pobeda u uslovima visoke izlaznosti govori o poverenju građana Republike Srpske u vašu politiku i ostvarene rezultate. Verujem da će podrška građana Republike Srpske biti najsnažniji vetar u leđa na novoj dužnosti koju ćete obavljati, na kojoj će vaše političko iskustvo, znanje i odlučnost biti dragoceni za očuvanje stabilnosti i brži ekonomski razvoj Bosne i Hercegovine i Republike Srpske", navela je Mihajlovićeva.\nSrbija i BiH su ne samo susedi, već i važni spoljnotrgovinski partneri i države koje rade mnogo na svom povezivanju koje je važno i za region, a najbolji primer je izgradnja auto-puta Beograd-Sarajevo, navodi se u saopštenju iz njenog kabineta.\n"Uverena sam da ćemo u vama imati snažnu podršku da na ovom, kao i na svim drugim zajedničkim projektima, uspešno sarađujemo i da ih efikasno realizujemo, u interesu građana Srbije, Bosne i Hercegovine i Republike Srpske", ističe Mihajlovićeva.\nMinistarka Mihajlović istovremeno je čestitala i Željki Cvijanović pobedu na izborima, na kojima je izabrana za predsednicu Republike Srpske.\nPredsednik Pokreta socijalista i ministar odbrane, Aleksandar Vulin čestitao je jutros Miloradu Dodiku pobedu na opštim izborima u Bosni i Hercegovini.\n"Poštovani predsedniče Dodik, nema veće časti nego da Vam narod ratnika i stradalnika, poveri budućnost svoje dece. Republika Srpska je Vašim izborom za člana predsedništva Bosne i Hercegovine sačuvana i ojačana", naveo je Vulin.\n"Poštovani predsedniče želim da Vas uverim, kao i sve Srbe u BiH, da će Srbija dosledno i uporno jačati Republiku Srpsku i da će o njoj brinuti kao što brine o samoj sebi. Svaki uspeh Srbije je uspeh i Republike Srpske, a svaka briga i radost Republike Srpske je naša briga i radost", istakao je Vulin u čestitki i poželeo Dodiku da u obavljanju nove dužnosti ostane dostojan poverenja Srba u Republici Srpskoj i Srbiji.\nČestitkama Dodiku i Cvijanovićevoj pridružio se i srpski režiser Emir Kusturica.\nPredsednik Bošnjačkog nacionalnog veća Sulejman Ugljanin uputio je čestitku Željku Komšiću, koji je izabran za člana Predsedništva BiH iz reda hrvatskog naroda.


Sport - Revanš meč polufinala Kupa Srbije - Vesti iz Kragujevca i Šumadije - Pressek.rs\nSport Četvrtak, 18. februar 2021.\nU četvrtak od 17 sati igra se revanš meč polufinala Kupa Srbije za odbojkaše između domaćeg Radničkog i novosadske Vojvodine NS seme. Novosađani su bili uspešniji u prvom duelu, odigranom na parketu SRC „Vojvodina“, u kome su slavili sa 3:1 u setovima, a na Kragujevčanima je sada da odgovore još jačom merom i pokušaju da se domognu finala najmasovnijeg klupskog takmičenja.\nNisu Kragujevlani loše otvorili prethodni meč u Novom Sadu, uspeli su da osvoje uvodni set, ali su onda sebi dozvolili strahovit pad, što je jedna kvalitetna ekipa poput Vojvodine znala da iskoristi i stekne dva seta prednosti pred revanš u gradu na Lepenici.\n- Jako je teško iz ove pozicije davati bilo kakve prognoze u pogledu ishoda predstojećeg meča. Situacija je takva da jedan momenat, jedna lopta, mogu da preokrenu energiju sa jedne na drugu stranu. Ono što je jako bitno za nas, to je da ne dozvolimo ekipi Vojvodine da dođe do svoje prepoznatljive igre i da izbegnemo neke drastične padove, kao što je to bio slučaj u prethodnom meču u Novom Sadu. Isto tako, ne treba previše da se bavimo kalkulacijama, već da idemo polako, poen po poen, pa da vidimo za koliko će to biti dovoljno. Ukoliko odigramo maksimalno borbeno i skoncentrisano, možemo se nadati dobrom rezultatu u ovoj utakmici, ocenio je strateg kragujevačkog tima Dragan Kobiljski.\nPredstojeći susret sa aktuelnim šampionom države i braniocem trofeja u Kupu Srbije najveći je ispit za odbojkaše Radničkog u dosadašnjem delu sezone.\n- Računica je jasna – moramo da pobedimo sa maksimalnih 3:0 u setovima, ukoliko želimo plasman u finale. To je nesumnjivo veliki izazov za nas, ali svakako da nije nešto neostvarivo. Respektujemo ekipu Vojvodine, ali u isto vreme verujemo u sopstvene mogućnosti. Ono što je sigurno, to je da nam ne manjka motivacije i mislim da uz malo sreće, mirnu ruku i maksimalnu koncentraciju možemo do cilja, ubeđen je kapiten Radničkog Irfan Hamzagić.\nPrema propozicijama Kupa Srbije, u slučaju da protivnici imaju po jednu pobedu, finalistu će odrediti bolji set količnik iz odigranih utakmica, odnosno bolji poen količnik iz svake utakmice pojedinačno, ukoliko je set količnik isti. U slučaju da se na ovakav način ne može odrediti finalista, igra se dodatni „zlatni set”, koji određuje konačnog pobednika polufinala.\n· Sreda, 17. februar 2021. Ruska Baltika ponovo u Kragujevcu\n· Petak, 19. februar 2021. Kragujevčanke ostale bez završnog turnira\nKragujevčani se nadaju prolazu u četvrtfinale Kupa Evrope


Datum kreiranja utorak, 03 novembar 2015 06:35\nU Valjevu posle niza gradonačelnika otvoreno je pitanje , da li je Valjevu potreban dobar čovek na tom mestu ili pre svega sposoban? Ko procenjuje stepen nečije dobrote i čime je meri?\n"Trange - frange" u Skupštini, a u čiju korist?\nDatum kreiranja ponedeljak, 02 novembar 2015 08:36\nČlan vladajuće koalicije Marko Živanović iz Grupe gradjana Novosrbijanci tvrdi da ideali više ne postoje već samo lična korist pojedinaca, najpre u skupštinskoj sali.On tvrdi da od Marjanovića, direktora sa njegove kvote, nema boljeg čoveka, a da li je njegovo ćutanje zamena za Marjanovićev ostanak?\nDatum kreiranja utorak, 27 oktobar 2015 12:58\nGO SNS-a danas je rezanjem slavskog kolača uz prisustvo brojnih gostiju obeležio krsnu slavu Svetu Petku.Predsednik GO Slobodan Gvozdenović čestitajući slavu svima koji slave izmedju ostalog rekao da u Valjevu nakon izbora očekuje koaliciju kao na nivou Republike.\nDatum kreiranja ponedeljak, 26 oktobar 2015 07:41\nKako stvari sada stoje najverovatnije neće biti produženja zabrane o zapošljavanju u javnom sektoru. Na proleće sledeće godine političke partije moraće da odgovore na pitanja vezana za zapošljavanje, bar u kampanji.\nDS:Koliko još propalih pokušaja?\nDatum kreiranja petak, 23 oktobar 2015 05:49\nPropao je još jedan pokušaj prodaje Doma vojske. Još jednom se pokazalo da je cela ideja o prodaji jednog od najlepših gradskih zdanja bila besmislena. Koliko je još propalih pokušaja potrebno da bi gradska vlast shvatila da je donela pogrešnu odluku?\nPrva najava kandidature za gradonačelnika\nDatum kreiranja četvrtak, 22 oktobar 2015 08:47\nDragan Jeremić predsednik Okružnog odbora SPS-a gostrujući u emisiji TVA Plus najavio kandidaturu za gradonačelnika kao kandidat ispred svoje partije. Jeremić kaže da za ovu kandidaturu ima punu podršku svoje partije.\nDačić posetio Čvarkijadu\nDatum kreiranja nedelja, 18 oktobar 2015 16:23\nValjevsku Čvarkijadu posetio je i predsednik Socijalističke partije Srbije i ministar spoljnih poslova Ivica Dačić i ministar energetike Aleksandar Antić. Dačić i Antić naglasili da su u Valjevo došli na poziv prijatelja.\nDatum kreiranja četvrtak, 15 oktobar 2015 12:26\nDatum kreiranja sreda, 14 oktobar 2015 06:05\nDo unutar stranačkih izbora u OOSPS-a u Lajkovcu partijom će rukovoditi sedam članova Privremenog organa. Lajkovački socijalisti poručili da SPS nije jedan čovek već sistem.\nKo lobira za Valjevo?\nDatum kreiranja ponedeljak, 12 oktobar 2015 07:53\nDa li je i ko mogao uticati na odluku da valjevska Pošta ne postane filijala? Priča kojom se zabavljaju narodne mase zapravo je porazan podatak da u pogledu Valjeva u Beogradu ne postoji niti jak lobi niti jak finansijer.\n"Palež" mnogo ranije najavio Bojičićev prelazak\nSlučaj Pošte posledica minimiziranja uticaja Valjeva\nNapadnut odbornik DS-a Željko Djukić\nStrana 75 od 94


Ismir Jusko - 1\nJusko kandidat za ministra unutrašnjih poslova KS\nSARAJEVO - Ministar za boračka pitanja u Vladi Kantona Sarajevo Ismir Jusko predložen je kao kandidat SBB-a za ministra unutrašnjih poslova ukoliko dođe do formiranja novog saziva vlade.\n"Neko leži u zatvoru za tri metra drva, a neko ne odgovara zbog miliona"\n04. 12. 2019 11:34\nSARAJEVO - Ustanove, institucije , firme i zavodi čiji je osnivač Vlada Kantona Sarajevo duguju poreza u iznosu od oko 165 miliona KM, o čemu je Poreska uprava FBiH i uputila dopis kantonalnoj vlasti u Sarajevu. To je bio povod za održavanje današnje sjednice Vlade KS, na koju su pozvani i direktori javnih preduzeća, ustanova i zavoda čiji je osnivač Kanton Sarajevo.\n21. 01. 2019 14:48\nSARAJEVO - Ministar komunikacija i transporta u Savjetu ministara u tehničkom mandatu Ismir Jusko razriješen je ove funkcije.\nJusko napušta jednu ministarsku fotelju da bi sjeo u drugu\nSARAJEVO - Savez za bolju budućnost je u sklopu dogovora o formiranju vlasti u Kantonu Sarajevo predložio državnog ministra komunikacija i transporta Ismira Juska na mjesto čelnika Ministarstva za boračka pitanja KS, a ministar će prije formiranja Vlade KS podnijeti ostavku u Savjetu ministara BiH.\nTRAVNIK - Ministar prometa i komunikacija BiH Ismir Jusko izjavio je da zahvaljujući usvajanju Transportne strategije BiH danas na računu ima 2,7 milijardi maraka za izgradnju Koridora 5c.\nSARAJEVO - Ministar komunikacija i transporta BiH Ismir Jusko je na Trećem samitu ministara transporta Kine i 16 zemalja Centralne i Istočne Evrope u Beogradu istakao značaj regionalnog povezivanja s ciljem ekonomskog razvoja.\nOd aktuelnih ministara na nivou BiH Mektić dobio najviše glasova\n08. 10. 2018 19:01\nSARAJEVO - Pojedini ministri iz Savjeta ministara Bosne i Hercegovine iz posljednjeg mandatnog perioda su na Opštim izborima bili u trci za Predstavnički dom Parlamentarne skupštine Bosne i Hercegovine. Najbolji rezultat među njima je ostvario Dragan Mektić, ministar bezbjednosti Bosne i Hercegovine.\n21. 09. 2018 13:22\nBEOGRAD - Autoput Beograd-Sarajevo je definitivno najvažniji infrastrukturni projekat za Bosnu i Hercegovinu, to je projekat života za obje zemlje, izjavio je ministar komunikacija i transporta BiH Ismir Jusko povodom potpisivanja Okvirnog sporazuma između Vlade Srbije i turske kompanije "Tašjapi" o izgradnji te saobraćajnice.\nJusko i Koč: Projekat izgradnje brzog puta Sarajevo-Beograd nije ugrožen\n27. 08. 2018 15:37\nSARAJEVO - Ministar komunikacija i transporta BiH Ismir Jusko i ambasador Turske u BiH Haldun Koč danas su u Sarajevu konstatovali da projekat izgradnje brzog puta Sarajevo-Beograd nije ugrožen, te da će i dalje nastaviti saradnju na ovom projektu, kao i njegovoj realizaciji u punom kapacitetu i dinamici započetoj prije 10 mjeseci.


Vojnici DAEŠ-a na „proputovanju“ kroz Srbiju - Sputnjik Srbija\n12:30 27 Januar 2021\nUživo: Putin se obraća na Međunarodnom ekonomskom forumu u Davosu /video/\n19:03 20.03.2017 (osveženo 20:52 20.03.2017) Preuzmite kraći link\nNe bi me iznenadilo da su instruktori Tačijeve vojske upravo oni koji dolaze sveži sa terena, iz Islamske države, koji bi svoja ratna iskustva rado ponudili novim-starim poslodavcima, jer oni su sasvim sigurno u kontaktu, kaže stručnjak za terorizam Milan Pašanski.\nUpozorenje italijanskih obaveštajaca kao i američkog ambasadora u Srbiji Kajla Skota da bi teroristi DAEŠ-a uskoro mogli masovno da krenu u Evropu preko Balkana trebalo bi shvatiti veoma ozbiljno, smatra prof. dr Milan Pašanski, predsednik Foruma za terorizam i tranziciju bezbednosti.\nOn kaže za Sputnjik da se ta upozorenja podudaraju sa njegovom najavom od pre nekoliko meseci da će propašću DAEŠ-a doći do opasnog „talasa terorista“ koji će se prvo preliti u okolne zemlje. Deo njih se stacionirao u Anadoliji, u Turskoj, a drugi deo će krenuti prema Evropskoj uniji, dodaje Pašanski.\nAlarm u Evropi umirio džihadiste\nIslamisti se vraćaju u Evropu preko Balkana?\n„Pošto su svi alarmi u EU upaljeni, mislim da će najveći broj terorista, duž ovog puta koji, nažalost, prolazi preko naše zemlje, negde usput biti stacionirani dok ne utihnu alarmi na Zapadu. Jedan broj terorista će, najverovatnije, ostati na Kosovu, najveći broj će da bude stacioniran u Bosni, a tek jedan manji broj će pokušati da prođe do EU i da tamo potraži utočište. Na toj ruti je u priličnoj meri u opasnosti i Srbija, čiji bi bezbednosni sistem trebalo da obrati posebnu pažnju“, kaže Pašanski.\nOn upozorava da su predsednički izbori ono što opterećuje bezbednosnu situaciju u Srbiji u ovom trenutku, jer je svaka zemlja najranjivija tokom izbornih procesa.\n„Tako da je situacija veoma složena. Ranije sam upozoravao da je problem izbeglica samo zamrznuti problem i sad, u okviru pojačanih tenzija između Turske i EU, taj će problem još više eskalirati i to je po meni najveći problem s kojim se EU nije susrela od svog osnivanja, a sa tim i Srbija koja je na tranzitnom pravcu“, kaže Pašanski.\nS druge strane, Anatolij el Murid, ruski stručnjak za Bliski istok i autor knjiga o DAEŠ-u, kaže da teroristi imaju dobro pripremljeni plan „odlaska u podzemlje“. On podseća da su islamisti to već činili u periodu od 2007. do 2009. godine, nakon što su doživeli poraz u Iraku.\nTežak okršaj iračkih snaga sa džihadistima u zapadnom Mosulu\n„Stoga, mislim da će deo džihadista ići u podzemlje, jer u iračkim i sirijskim pustinjama imaju dobru infrastrukturu. Drugi deo islamista će preći na druga ratna područja, pre svega u Libiju, Jemen i Avganistan. U Evropu će se pre svega vratiti islamisti sa ličnim kartama evropskih zemalja i ne verujem da ih očekuju veliki problemi, posebno u zemljama u kojima Vlada ne kontroliše situaciju. Ali, mislim da će evropski daešovci biti mirni, barem neko vreme“, kaže Murid.\nKad je reč o Balkanu, Murid smatra da teroristi imaju sigurniju rutu, preko Italije.\n„Teroristi DAEŠ-a postepeno odlaze u Libiju i dobro se osećaju u ovoj zemlji, pre svega u Bengaziju i u nekim drugim gradovima. Stoga, mislim da je italijanska ruta njihov prioritet. Ne očekujem masovnu najezdu terorista u Evropu, jer, kao što smo videli na primeru Nice, za terorističke napade nije potreban veliki broj džihadista. Nažalost, i pojedinci se dobro snalaze“, kaže Murid.\nSrbija na meti slučajnih terorista\nU Siriji i Iraku 28 državljana Srbije\nPašanski smatra da bi i Srbija mogla postati meta „slučajnih terorista“, odnosno onih koji nisu učestvovali u ranijim terorističkim aktivnostima.\nPrema njegovim rečima, ukoliko bi Srbija na osnovu podataka obaveštajnih službi sa kojima sarađuje preduzela neke mere i uhapsila nekog od terorista koji idu ka Federaciji BiH, onda bi moglo doći do neke odmazde, nekog kidnapovanja ili talačke situacije čiji bi cilj bilo oslobađanje uhapšenih.\nKad je reč o starim utočištima terorista na Balkanu na koja upozoravaju italijanski obaveštajci, Pašanski kaže da bi to trebalo gledati u kontekstu najave Hašima Tačija da će formirati Bezbednosne snage Kosova, što dodatno komplikuje čitavu situaciju.\n„Ne bi me iznenadilo da su ti instruktori upravo ovi koji dolaze sveži sa terena, iz Islamske države, koji bi svoja ratna iskustva rado ponudili novim-starim poslodavcima, jer oni su sasvim sigurno u kontaktu“, kaže Pašanski.\nNarko-dileri odvlače pažnju\n© Foto : MUP\nRekord: Policija zaplenila preko tone „skanka“\nOn naglašava da je reč o situaciji koja pred bezbednosni sistem Srbije stavlja vrlo složene zadatke i u kojima bi on morao da potvrdi svoju funkcionalnost.\n„Umesto da lovi narko-trafikante po egzotičnim lokacijama širom sveta o trošku poreskih obveznika Srbije, trebalo bi da se striktno fokusira na bezbednosnu situaciju u samoj zemlji da se ne ponovi onaj sanduk pun oružja ispred porodične kuće premijera, što je bila svojevrsna poruka premijeru i njegovoj politici“, kaže sagovornik Sputnjika.\nPašanski kaže da, bez obzira na zategnute političke odnose u regionu, bezbednosni sistemi zemalja bivše Jugoslavije znatno bolje funkcionišu u smislu saradnje i razmene informacija, posebno ako je to u obostranom interesu, što je najčešći slučaj.\nbezbednosne službe, teroristi, terorizam, predsednički izbori u Srbiji, DAEŠ, EU, Milan Pašanski, Kajl Skot, Hašim Tači, Aleksandar Vučić, Irak, Bosna i Hercegovina, Libija, Sirija, Kosovo i Metohija, Italija, Srbija, Turska\n12:23 Putin se obraća na Međunarodnom ekonomskom forumu u Davosu /video/\n12:21 Haos u Jerusalimu zbog mera protiv korone: Sukob sa policijom, blokade i hapšenja /video/\n12:05 Magija Teodosića kakvu do sada još nismo videli /video/\n12:03 Kremlj saopštio detalje razgovora Putina i Bajdena\n11:58 Milanović: „Za dom spremni“ je nacistički pozdrav


Prevodilac srpsko slovački onlajn\nBesplatan onlajn prevod sa srpskog na slovački\nPrevodilac srpsko slovački\nBesplatan srpsko-slovački prevodilac za prevođenje pojedinačnih reči, fraza i kratkih tekstova. Za prevođenje sa srpskog na slovački, unesite tekst u polje iznad. Vaš tekst će biti kopiran u polje ispod, nakon čega treba da pritisnete dugme „Prevedi” i tekst će biti preveden.\nAlternativni onlajn prevodilac sa srpskog na slovački\nSrpsko-slovački onlajn prevodilac pomoći će vam da prevedete pojedinačne reči, fraze, rečenice i kratke tekstove. Ovaj prevodilac sa srpskog na slovački ne prevodi više od 1.000 znakova po prevodu.


Varešanović predstavljen u slovenačkom prvoligašu\nMak Varešanović novi je fudbaler slovenačkog prvoligaša Kopera.\nNovi igrač slovenačkog prvoligaša Kopera je bosanskohercegovački fudbaler Mak Varešanović, objavljeno je danas na zvaničnim klupskim stranicama. Igrač sredine terena u Sloveniju je došao iz italijanskog trećeligaša Kazertana.\nVarešanović je rođen 1998. godine, a nakon što je prošao omladinsku školu Sarajeva nastupao je za Olimpik, juniorski tim Udinezea, Kazertano, a sada će se pokušati izboriti za minutažu u prvom rangu slovenačkog fudbala.\nPrethodni članakNadal se prijavio za turnir u Vašingtonu\nNaredni članakČerčesov napustio klupu Rusije


Da nauka i tehnologija menjaju naš život prebrzo smatra čak 91% ispitanika iz Srbije, ali ipak novu tehnologiju u automobilima smatra korisnom čak 70% njih\nIstraživanje mišljenja vozača o autonomnim vozilima kompanija Goodyear sprovela je u saradnji sa LSE (London School of Economics and Political Science) koristeći kombinaciju socioloških alatki - fokus-grupa u četiri evropske zemlje i onlajn anketa u 11 zemalja Evrope sa oko 12.000 ispitanika u sklopu platforme ThinkGood Mobility.\nČak 91% ispitanika iz Srbije zastupa stav da tehnološke inovacije prebrzo menjaju život, što je Srbe pozicioniralo na prvo mesto, dok su na drugom mestu Španci sa 79%, a na trećem Česi sa 77% potvrdnih odgovora. Isto tako, Srbe brine šta će doneti razvoj tehnologije i kuda razvoj ide. Čak 49% ispitanika iz Srbije je zabrinuto povodom razvoja tehnologije, vrlo sličnog mišljenja su opet Česi i Španci.\nMeđutim, iako su zabrinuti povodom brzih promena koje donosi tehnološki razvoj, Srbi pokazuju interesovanje za nove tehnologije. Samo 5% ispitanih Srba je odgovorilo da ih ne interesuju nove tehnologije, po čemu su pokazali najveću zainteresovanost za nove tehnologije u poređenju sa ostalim EU državama - više nego, naprimer, Španci i Italijani, koji su se pokazali kao drugi, odnosno treći najviše zainteresovani za nove tehnologije.\nZanimljivo je bilo saznati da se Srbima najviše sviđa upotreba nove tehnologije u automobilima. Srbi su na prvom mestu budući da čak 70% ispitanika iz Srbije ima pozitivan osećaj prema novoj tehnologiji u automobilu, dok su na drugom mestu Italijani sa 68% pozitivnih odgovora, a na trećem ispitanici iz Španije sa 64%. Na osnovu ovoga ne iznenađuje što su Srbi najviše zainteresovani za to kako njihov automobil funkcioniše. Čak 66% Srba kaže da bi voleli da znaju o tehnologiji i načinu na koji njihov automobil radi.\nSudeći prema rezultatima istraživanja, izgleda da se u Srbiji najviše raduju brzom tehnološkom napretku u automobilskoj industriji.


U Srbiju stiglo 100.000 doza vakcine "Sputnjik Ve", do 10. aprila još milion kineskih vakcina - Radio televizija Pančevo\nU Srbiju stiglo 100.000 doza vakcine “Sputnjik Ve”, do 10. aprila još milion kineskih vakcina\n23. marta 2021. 23. marta 2021. 0175\nNa beogradski aerodrom “Nikola Tesla” danas, nešto posle 16 časova, stigao je novi kontigent ruskih vakcina protiv korona virusa “Sputnjik Ve”. Avion “Er Srbije” iz Moskve je dopremio još 100.000 doza “Sputnjik Ve”.\nPredsednik Aleksandar Vučić ranije danas je naveo da je reč o prvim komponentama ruske vakcine protiv kovida 19 i da će između 5. i 10. aprila stići milion doza kineske Sinofarm.\nVučić je odgovarajući na pitanja novinara oko vakcina kazao da svaki dan moli ambasadorku Kine Čen Bo da isporuka kineskih vakcina bude što pre odnosno oko 1. aprila, kako bi mogli građani Srbije ubrzano da se vakcinišu.\n“Molim ambasadorku, i ona ne zna više kako da bude pristojna a da mi ne spusti slušalicu, molim da to bude oko 1. aprila da bismo ubrzano mogli da vakcinišemo. Tu nam je svaki dan veoma značajan, rekao je Vučić.\nVučić je izjavio da u Srbiji raste broj preminulih, jer je 75 odsto obolelih zaraženo britanskim sojem virusa, koji je infektivniji i smrtnosniji, ali da i dalje imamo manje preminulih od kovida od drugih zemalja.\nVučić je, na pitanje novinara šta nam je činiti s obzirom da se mnoge zemlje zatvaraju, kao Nemačka do 18. aprila, i da u nekim susednim zemljama ima dosta mrtvih ikako su po broju stanovnika dvostruko manji od Srbije, rekao da u Srbiji ima duplo manje umrlih nego u BiH koja je više nego duplo manja od Srbije.\nTakođe, Srbija ima manje preminulih i u odnosu na Mađarsku, Rumuniju, Bugarsku i druge susedne zemlje, dodao je Vučić.\nNaglasio je da Srbija ubedljivo najviše testira proporcionalno broju stanovnika.\nPredsednik je dodao da očigledno imamo problem i da razume lekare, ali da mora i da se radi, da se grade autoputevi i sve drugo, kako se ostvario rast privrede.\nNapomenuo je da će građani posle tražiti od države da im sve obezbedi iako se nije isto radilo tokom pandemije.\nKažu mi da neće vakcinu, pa onda traže mesto u bolnici\nVučić je izjavio da ne može lično da razume toliku neodgovornost ljudi koji vode kampanju protiv vakcina, a onda traže da im se obezbedi mesto u bolnici.\nOdgovarajući na pitanje novinara kako lično gleda na to što ljudi koji su poštovali mere i vakcinisali se moraju da trpe zbog onih koji nisu, Vučić je rekao da o tome sluša svaki dan, ali da je zadatak države da sačuva se ljude.\n“Možete da imate na nekom skupu 10.000 ljudi, ali ako imate jednog neodgovornog koji izvuče pištolj i puca u vazduh, morate ceo skup da raspustite i onda svi trpe zbog jednog neodgovornog – tako je i sa zarazom”, naveo je Vučić.\nDodaje da 90 odsto ljudi koji su vakcinisani neće biti zaraženi posle dve ili tri nedelje od revakcinacije i da država zato žuri sa vakcinama.\nMinistar Vulin: Srpsku mogu da izgube samo Srbi\nU Srbiji 4.092 novoobolelih od korone\nJelena Obradović 13. marta 2021. 13. marta 2021.


Najluksuznija zabava povodom otkrivanja pola bebe - Lux Life luksuzni portal\nOne sa sobom donose nivo uzbuđenja, koji neki poistovećuju sa samim činom dolaska novorođenčeta na svet. Ipak, svaka od zabava ima skoro pa identični izgled – pastelni dekor, plave ili roze balone, tortu, par koji se neprestano smeje i uzuđene prijatelje i porodicu. Ali, u određenim slučajevima, svakako se može dodati još neki faktor čitavoj ovoj priči, poput najviše građevine sveta.\nInfluenseri bazirani u Dubaiju, Anas i Asala Marvah, skoro su održali svoju zabavu povodom otkrivanja pola svoje bebe, dok su vesti o polu projektovane na Burj Kalifi, najvišem tornju sveta, koji je visok neverovatnih 829.8 metara, sa 163 sprata. Ispis “It’s a Boy”, dekorisao je čuvenu građevinu, kao deo orkestriranog lajt šoua, čemu je prethodilo treperenje različitih plavih i roze lampica koje su doprinele elektirčnoj atmosferi događaja.\nVideo koji je snimljen kao deo ove priče uključio je i reakcije porodice – uzbuđenih roditelja, dvogodišnje devojčice Mile i drugih. Budući roditelji imaju više od 7.3 miliona pratilaca na YouTube platformi, dok oboje imaju više od dva miliona pratilaca na svojim Instagram nalozima. Fanovi para imali su priliku da pogledaju video koji traje petnaest minuta, a koji je već sada dobio 10 miliona pregleda i više od 200.000 komentara.\nMnogi još uvek nagađaju da li je par platio za ovaj aranžman ili je u pitanju promotivni dogovor. Ipak, neki Tviteraši već imaju “dokaze”, da ih je spektakl koštao oko 130.000 dolara, govoreći koliko je to degutantno u vreme kada mnogi ljudi nemaju novca ni za osnovne potrebe.\notkrivanje pola bebe |


Slatina prioritet za Nemanju Milovanovića - PLUMRACE\n16. 09. 2013. Comments (0) Views: 795 Autosport, Brdske trke\nU vikendu pred nama AKK Profesional iz Banjaluke u suorganizaciji sa klubovima Kranskšaft, MKM rejisng, Banjalukom, Brkić servisom, Čelincem i Rejs mastersom organizuje međunarodnu brdsku trku, koja će se bodovati za Otvoreni šampionat Bosne i Hercegovine, Hrvatske, Republike Srpske i Srpskog automobilskog saveza AMS Srbije. Za majstore volana iz Srbije, trka na stazi Slatina biće treće takmičenje sezone.\nNemanja Milovanović trenutno vodeći u klasi 2000 sport prodakšn (SP) i drugoplasirani u generalnom plasmanu i pored još uvek ogromnih bolova u ruci nema nameru da sedi kući, šta više Slatina je za njega prioritet.\n– Prvog septembra vozio sam Kruševcu na Čokotinom brdu i pored užasnih bolova koje sam osećao. Stisnuo sam zube što bi se reklo, seo u auto i probao se što bolje pripremim za takmičenje u Hrvatskoj na čuvenoj stazi Buzet, koja je bila na programu od 13 do 15. septembra. Učestvovati na trci koja se boduje za šampionat Evrope, svakako nije mala stvara za svakog takmičara, ko misli drugačije definitivno nije svim srcem u auto sportu. Buzet je prošao, meni jedino ostaje žal za propuštenom trkom. Fizičko stanje nije mi dozvoljavalo da se oprobam sa evropskom konkurencijom i jednom rečju uživam u vrhunskoj organizaciji. Zbog obaveza prema mojim verenim obožavaocima, odlučio sam da se maksimalno pripremim za Slatinu, kako znam i umem i pored ogromnih bolova koje osećam – rekao je Milovanović.\nDo nezvaničnih, zatim zvaničnih treninga i dve vožnje na nedeljnoj trci na Slatini ima još dosta vremena, a Milovanović definitivno nije neko ko će razočarati armiju fanova.\n– Zbog celokupne situacije koja „krasi” domaći šampionat, bio sam primoran da se sa kružnih staza u hodu, što bi se reklo prebacim na brdske. Sad sam tu gde jesam i namera mi je da sačuvam vodeću poziciju u klasi SP, ali i da vršim pritisak na prvo mesto u generalnom plasmanu. Pored Slatine u takmičarskom kalendaru je još jedna Avala, tako da ću imati sasvim dovoljno prilika da sprovedem u delo planove za aktuelnu sezonu – rezonuje Milovanović.\n» Autosport, Brdske trke » Slatina prioritet za Nemanju Milovanovića


Festival jevrejske kulture u Subotici | GradSubotica\nNajstariji jevrejski mjuzikl, koncert kantora, izložba na temu Aušvica, samo je jedan deo bogatog programa ovogodišnjeg Jesenjeg festivala jevrejske kulture u Subotici. Posebnost ovogodišnjem festivalu daje i činjenica da će prvi put tokom manifestacije obnovljena subotička sinagoga biti u punoj upotrebi.\nČetvrti Jesenji festival jevrejske kulture u Subotici počinje 4. oktobra, koncertom Gudačkog kvarteta „Panonija“ iz Zrenjanina u velikoj Sali Jevrejske opštine, a samo dan kasnije u foajeu opštine biće otvorena izložba fotografija Ištvana Baša „Aušvic-Birkenau“.\nProgram festivala se nakon toga seli u obnovljenu sinagogu, gde je 6.oktobra planirana izvedba najstarijeg jevrejskog mjuzikla.\n„To je najverovatnije najstariji jevrejski mjuzikl, napisan još u 17. veku na jeziku španskih jevreja. Za nas su ga pripremili ansambl Shira utfila iz Beograda, Hor Braća Baruh, pojaviće se kao narator Vanja Ejdus i u ulozi Jakova Mladen Arsenijević“, objašnjava Branka Banjanin, saradnik Jevrejske opštine Subotica.\nIz bogatog programa ovogodišnjeg Jesenjeg festivala jevrejske kulture svakako treba izdvojiti Četvrti koncert kantora. Ovaj specifični nastup umetnika iz Budimpešte bio je predhodnih godina održavan u Velikoj većnici Gradske kuće, ali se sada takođe seli u sinagogu, koja će povodom festivala otvoriti svoja vrata za sve zainteresovane.\n„Ove godine ćemo prvi put imati našu sinagogu u punoj funkciji. To je za nas veoma značajno, a biće dobro i za publiku pošto više neće biti velike gužve i imaćemo priliku sve dostojno ugostiti u našoj sinagogi“, ističe Jošua Štajnfeld, predsednik Jevrejske opštine Subotica.\n„Pokušali smo i ove godine da napravimo širok dijapazon koji ipak može da prikaže sam po delić jevrejskog života i dešavanja u judaizmu što je interesantno za sve naše sugrađane“, kaže Robert Sabadoš, predsednik Saveza jevrejskih opština Srbije.\nOvogodišnji Jesenji festival jevrejske kulture zatvara se 15. oktobra, kada će u Savremenoj galeriji biti otvorena foto-izložba radova učenika osnovnih i srednjih škola, inspirisanih enterijerom obnovljene subotičke sinagoge.\n24. 09. 2018. u 14:39\nKonačno da sinagiga bude u funkciji i da joj vernici unesu toplinu.\n24. 09. 2018. u 18:37\nPozdrav iz srca za bracu po mukama!!!Uzivajte u vasim pesmama i sirite kulturu kao i sve vreme do sada!!


ODAKLE STIŽU DEVIZE NBS pravi spisak svih koju šalju ili primaju novac iz inostranstva\nBanke i finansijske institucije do 15. juna moraju da dostave Narodnoj banci Srbije (NBS) popis klijenata koji šalju ili primaju novac iz inostranstva. Ime svakog ko šalje novac iz Srbije i svakog kome novac stiže naći će se u jedinstvenom registru korisnaka novčane doznake, pišu "Večernje novosti".\nUvođenje registra predviđeno je Zakonom o sprečavanju pranja novca i finansiranja terorizma, te je u skladu sa tim NBS donela odluku o uslovima i načinu vođenja jedinstvenog registra. Na spisku koji će voditi NBS naći će se uglavnom ljudi iz dijaspore, koji zarađen novac šalju familiji u Srbiji.\nTokom 2019. godine građani su iz inostranstva primili više od 2,5 milijardi evra na ime penzija, socijanih primanja, radničkih doznaka, kao i pomoći i poklona iz inostranstva.\nMANJAK OD 100 MILIJARDI DOLARA ZBOG KORONE Pad doznaka iz inostranstva za 20 odsto\n"ZA TRAKTOR POLA PARA OD DRŽAVE" Nedimović: Nova linija subvencija već početkom aprila\nPOLOVNJACI IZ NEMAČKE SKUPLJI I DO 20 ODSTO! Auto placevi po Evropi već imaju nove cenovnike, ali ono što sledi je dodatni udar i na džep i na uvoz\nAko Nemačka bude promenila svoj Zakon o garancijama, a to je trenutno jedna od gorućih tema u ovoj evropskoj ekonomiji, polovni automobili koji iz te zemlje stižu u Srbiju mogli bi da budu skuplji od 10 do 20 odsto. Ako se uzme u obzir da je cena polovnjaka u Evropi već skočila zbog korona krize i slabije prodaje, može se reći da stiže i drugi novi udar na džep na uvoz automobila u Srbiju.\nDo Crne Gore za praznike LETEĆE SE NORMALNO, nađeno alternativno rešenje za putnike\nNakon 26 godina poslovanja i 24 godine letenja "Montenegro erlajnz" prestaje da postoji, a građani će sada na relaciji Srbija - Crna Gora moći da putuju avionima "Er Srbije".


Broj obolelih u Evropi se udvostručio: U Francuskoj apsolutni rekord, Grčka uvodi policijski čas, u Nemačkoj zaraženo još 11.242 osoba\nU poslednjih 10 dana broj obolelih od korona virusa u Evropi se vise nego udvostručio, a brojne evropske zemlje beleže rekorde u broju novoobolelih.\nStručnjaci veći broj obolelih objašnjavaju većim brojem obavljenih testova. Prema podacima Rojtersa u svetu je zabeležen najveći...\nNezavisne Novine: Nova karta kovid stanja u EU: U crvenoj zoni još dvije zemlje\nKurir: EVROPA U PAKLU KORONE: Beleže se crni rekordi, još 2 zemlje u crvenoj zoni! Evo kako sada izgleda karta epidemiološkog stanja\nIzrađena nova karta epidemiološkog stanja u Evropi koju svake nedelje priprema Evropski centar za kontrolu i prevenciju bolesti. Sve se crveni...Ažurirana svakog četvrtka, karta ima dva glavna kriterijuma za klasifikovanje zemalja: procenat novih slučajeva na 100.000 stanovnika tokom poslednjih...


Održana redovna godišnja Skupština URMUS-a - Rock SvirkeRock Svirke\nOdržana redovna godišnja Skupština URMUS-a\nDana 03.06.2012. održana je redovna godišnja Skupština Udruženja rok muzičara Srbije u prostorijama Udruženja. Skupštini je prisustvao veliki broj članova, a prema unapred utvrdjenom dnevnom redu, kao prva tačka je razmotren finansijski izveštaj za predhodnu godinu koji je jednoglasno usvojen.\nDruga tačka, planovi za ovu godinu, je izazvala veće interesovanje i angažman u raspravi članova udruženja. Pored razmatranja priprema za rok festival BARF 2012, sugestije su bile usmerene na načine popularizacije ove manifestacije, kako bi postala tradicionalna. Pozitivno je, što se ove godine pored Sokoj-a, u organizaciju festivala uključio i Grad Beograd, što će u mnogome olakšati organizaciju festivala. S obzirom na veliko interesovanje bendova za prošlogodišnji festival, odlučeno je i da će konkurs za prijavljivanje bendova za BARF 2012 biti raspisan u septembru kako bi se što pre krenulo sa pripremama za festival.\nDrugi deo rasprave se odnosi na predlog da se u relativno kratkom roku, zahvaljujući donaciji članova, osposobi softver i pokrene baza podataka kojoj će imati pristup svi članovi Udruženja. Baza podataka bi sadržala sve relevatne informacije o članovima udruženja, kao i druge korisne informacije: kontakti klubova u kojima može da se svira, podaci o medijima koji se bave rok muzikom, informacije vezane za ostvarivanje prava autora i izvodjača, kao i sve ostale relevatne informacije u sferi kakve takve, muzičke industrije u našoj zemlji i u regionu.\nShodno tome, napravljene su i smernice rada za ovu godinu, a to će pored pomenute izrade jedinstvene baze podataka, biti i izdavanje CD-a i DVD-a sa prošlogodišnjeg BARF-a, muzičke radionice u okviru aktivnosti tokom nedelje i intenzivnije druženje muzičara, rok žurke i koncerti u prostorijama Udruženja tokom vikenda.\nNaročito je naglašeno da je Udruženje uvećalo broj članova od predhodne Skupštine sa 200 na 560 članova, što još više obavezuje Udruženje na dalji angažman u popularizaciji rok kulture.


Japanska berza beleži oporavak\nJapanska infrastruktura pretrpela je teška razaranja u nedavnom zemljotresu i potonjem cunamiju\nJapanska berza zabeležila je uspon posle pada vrednosti od ukupno 16 odsto u prethodna dva dana.\nKupovina deonica na tokijskoj berzi povećala je danas vrednost indeksa Nikei za više od pet odsto. Japanska vlada je nastavila da uliva dodatna sredstva u finansijski sistem, dodavši danas nove 43 milijarde dolara.\nVlada je od početka ove nedelje već upumpala više od 244 milijarde dolara, nastojeći da umiri finansijska tržišta i poslovne krugove. Ostala azijska tržišta su takođe zabeležila rast posle jučerašnje globalne prodaje deonica.\nPo rečima ekonomiste Son Seng-Vuna, saradnika malezijskog istraživačkog centra CIMB Research, do pada vrednosti je došlo zbog, kako se izrazio, „slepe panike i straha“, ali on je dodao da su investitori sada počeli racionalnije da razmišljaju.